U januaru u Boru prosečna plata 63.596, u Majdanpeku 57.503 dinara – SOLARIS MEDIA\n28/03/2019 28/03/2019 solarismedia\nPo podacima Republičkog zavoda za statistiku, u januaru je najveća neto prosečna zarada zabeležena na Vračaru, opštini Beogradskog regiona, i to 90.081 dinara. Od 17 opština koje pripadaju Beogradskom regionu, čak 11 ima neto platu veću od proseka u Srbiji.\nUkoliko se pak posmatraju druge opštine i gradovi u Srbiji, najveću neto januarsku platu zabeležili su zaposleni u Kostolcu – 69.259 dinara, zatim u Boru – 63.596 i Lajkovcu 65.181. Neto januarsku platu veću od republičkog proseka beleže i Užice – 52.542 dinara, Majdanpek – 57.503, Požarevac – 57.779, dok je Pirot s 54.464 dinara sedam dinara ispod proseka u državi. Blizu prosečne neto januarske zarade ostvarili su i zaposleni u Smederevu – 53.865 dinara.\nKao i prethodnih meseci prošle godine, u januaru najveću prosečnu neto platu imali su zaposleni u vazdušnom saobraćaju – 168.720 dinara, što je 18.188 dinara više nego što su imali u decembru 2018. godine. Oni su, dakle, u januaru imali tri prosečne republičke neto plate.\nZaposleni u eksploataciji sirove nafte i prirodnog gasa u januaru su izbili na drugo mesto po visini neto zarade sa 142.128 dinara, dok su zaposleni u uslužnim delatnostima u rudarstvu pali na treće mesto sa 133.943 dinara mesečno. Na četvrtom mestu su zaposleni u računskom programiranju – 131.271 dinar, iza njih su finansijske usluge – 110.119, zatim proizvodnja koksa i derivata nafte – 107.203 i na poslednjem mestu „stotinaša” su telekomunikacije – 101.608. Oni u decembru nisu bili među onima koji su zarađivali iznad 100.000 dinara mesečno, ali su zato bili oni koji rade u proizvodnji duvanskih proizvoda, koji su u januaru imali 94.095 dinara.\nMeđu onima koji nisu prebacili 100.000 dinara mesečno u prvom mesecu ove godine su i zaposleni u proizvodnji osnovnih farmaceutskih proizvoda, jer su zabeležili 97.876 dinara. Sa spiska onih koji su u decembru prošle godine imali zaradu veću od 100.000 dinara mesečno ispali su i oni koji se bave naučnim istraživanjem i razvojem jer su u januaru imali neto prosečnu platu od 97.721 dinar.\n← Bor: GRAĐANI SE NAJVIŠE ŽALE NA NEZAPOSLENOST, SIROMAŠTVO I KOMUNALNE PROBLEME\nSutra u Boru rukometni spektakl: ŽRK BOR – NR KINA →


Keri: Poštovati primirje u Siriji\nDržavni sekretar Džon Keri osudio je napade sirijskih vladinih snaga na bolnice u Alepu, pozivajući na uvođenje dodatnih mera, kojima bi se sproveo prekid vatre u delovima zemlje u kojima se vode najžešće borbe.\nKako je za Glas Amerike izjavio portparol njujorške Vatrogasne službe, Frenk Dvajer, vatrogasci još gase pojedine takozvane "džepove" vatre a u toku je istraga uzroka požara koja će trajati možda i nedeljama, ali se požar trenutno ne tretira kao sumnjiv.\nSAD: Novi izbori, Tramp kritikuje Kinu\nPrema anketama uoči sutrašnjih izbora, Donald Tramp ima ubedljivu prednost u saveznoj državi Indijani, dok Hilari Klinton ima malo vođstvo u odnosu na Bernija Sandersa.\nBrod „Adonia“ sa oko 700 putnika juče je isplovio iz Majamija a danas stigao do Havane, gde su se stotine ljudi okupile da prisustvuju uplovljavanju američkog broda u luku.\nU poplavi loših vijesti, za Evropljane konačno i jedna dobra - od početka ovog mjeseca telefoniranje van matične zemlje, ali još uvijek u okviru Unije, postalo je značajno jeftinije\nNajčitanijeZapadni mediji o izborima u SrbijiPožar u pravoslavnoj crkvi na MenhetnuAnalitičari: Isti kurs, veće preprekeAnalitičari SAD: Srbija nema istinsku opozicijuZa koga će glasati američki Srbi?


Dan odbrane Ilidže – JU "Treća osnovna škola" Ilidža\nDan odbrane Ilidže\nDan odbrane Ilidže 22.april\nU znak sjećanja na 22. april 1992. godine, datum kada se vodila jedna od najznačajnijih bitaka za grad Sarajevo, te odbranjena naselja Sokolović -Kolonija, Hrasnica i Butmir, danas se obilježava Dan odbrane Ilidže.\nTaj dan 1992. je u narodu poznat kao dan, kada se pokazalo agresoru da je narod riješio da se bori za Bosnu I Hercegovinu i da se neće predati. U skladu s novonastalom situacijom i pandemijom COVID-19 , mjerama zaštite i odredbama Kriznog štaba civilne zaštite FBiH o zabrani organizacije javnih skupova, ova bitna godišnjica za sve stanovnike Ilidže je obilježena skromno, polaganjem cvijeća i učenjem Fatihe na spomen obilježjima”.\nOkupljeni članovi Patriotske lige rekli su da su danas tu, kako bi se sjetili svih onih koji su svoje živote dali da bi svi živjeli u miru i slobodi.\nPoručili su da je BiH država koja će u budućnosti biti moderna, efikasna država, članica Evropske unije (EU), NATO saveza, te država u kojoj će svi ljudi i narodi biti ravnopravni, bez obzira u kojem dijelu BiH živjeli, a za to su živote dali heroji čija imena stoje na spomen-obilježjima.\nPrevPrethodnoDan planete Zemlje\nSljedećeObavještenje o realizaciji odgojno-obrazovnog procesaNext


Obaveštavamo Vas da su dana 28. aprila 2017. godine, odlukom Upravnog odbora Udruženja, raspisani izbori za organe Udruženja i predsednika Udruženja.\nOdlukom Upravnog odbora definisano je da rokovi za vršenje izbornih radnji počinju da teku od 28. aprila 2017. godine. S tim u vezi, Sekretarijat je pripremio biračke spiskove po okruzima koji su u elektronskoj formi dostavljeni članovima. Na biračkim spiskovima nalaze se redovni članovi (redovan član Udruženja definisan je članom 8. Statuta) koji su, posmatrano u odnosu na 28. april 2017. godine, članovi Udruženja više od šest meseci, čime su stekli pravo da biraju i budu birani (član 10. Statuta).\nIzbori, odnosno glasanje za organe Udruženja i podnošenje kandidatura za predsednika Udruženja, shodno odluci Upravnog odbora, počeće 20. maja i biće završeni zaključno sa 5. junom 2017. godine. Izborne konferencije po okruzima će se održati u periodu od 20. maja do 31. maja. O tačnim datumima održavanja Izbornih konferencija bićete naknadno obavešteni.\nGlasački listići i obrazac/forma za predlaganje kandidata za predsednika Udruženja u elektronskoj formi biće poslati na mejl adrese članova 20. maja 2017. godine, kada je predviđeno da počne glasanje. Takođe, glasački listići i obrazac/forma za predlaganje kandidata za predsednika Udruženja biće u papirnoj formi na Izbornim konferencijama.\nProglašenje izbornih rezultata za organe Udruženja i izbor predsednika izvršiće se na Izbornoj skupštini koja će se održati 15. juna 2017. godine. O mestu i vremenu održavanja Izborne skupštine bićete naknadno obavešteni.\nMolimo članove da izvrše uvid u birački spisak okruga kome pripadaju i da, ukoliko imaju primedbe, ulože prigovor na birački spisak najkasnije do 5. maja 2017. godine.\nOznake: 2017, izbori\nNCTS2 Brussels Velika Britanija Tirol Viber e-CMR ZVIJNARDE Holandija sastanci po okruzima Evropski sud pravde


RTCG - Radio Televizija Crne Gore - Nacionalni javni servis :: Svijet :: Europol: Uhapšeno 11 sajber kriminalaca\nRAZBIJENA KRIMINALNA MREŽA 13. 02. 2013. 22:26 >> 22:24 0\nRAZBIJENA KRIMINALNA MREŽA\nEuropol: Uhapšeno 11 sajber kriminalaca\nEvropska policijska služba saopštila je danas da je španska policija, u saradnji sa Europolom i Interpolom, razbila mrežu sajber kriminalaca i uhapsila 11 ljudi koji su, kako se procenjuje, ostvarivali dobit od preko milion eura godišnje.\nJedan ruski državljanin uhapšen je u Ujedinjenim Arapskim Emiratima, a svi ostali - šest Rusa, dva Ukrajinca i dva Gruzina, privedeni su na jugu Španije.\nU saopštenju se ističe da je u pitanju najveća i najkompleksnija mreža ove vrste koja je zarazila, kako se procjenjuje, nekoliko desetina hiljada računara specijalnim tipom takozvanog "policijskog virusa".\nOvaj virus, koji je prvi put otkriven prije dvije godine, blokira računar, optužujući "žrtvu", u ime policije, da je posjećivala ilegalne vebsajtove i tražeći od nje da plati novčanu kaznu kako bi se računar odblokirao.\nU akciji policije zaplijenjeni su računarska oprema i kreditne kartice korišćene za ove kriminalne aktivnosti.\n18:51 Kinez protjeran iz Hrvatske, pjevao ustaške pjesme\n18:44 Gradonačelnik Vuhana nudi ostavku\n18:32 Dems novi predsjednik Parlamentarne skupštine SE\n18:21 Dvije osobe zatečene u krivolovu na Skadarskom\n18:12 O uspjehu Ajkula, kriznom porezu, zapošljavanju u Njemačkoj\n17:38 "Nastavićemo konstruktivnu saradnju"\n17:09 Usaglašavanje sa pravnom tekovinom EU poseban izazov\n16:51 "Zakon i profesiju ste zamijenili političkom retorikom"\n16:45 "Aleksić obavljao ljudsku dužnost"\n16:10 Brajović sjutra na sastanku šefova parlamenata\n15:32 Tender za Institut u Igalo proglašen neuspjelim\n15:29 Predsjednik nije izabran, predsjedavajuća Lopičić\n15:07 Dostavljanje ponuda za žičaru do 28. februara\n14:56 O početku pregovora sa Albanijom i Makedonijom u martu


Za grejanje po utrošku trošak 250 evra\nBEOGRAD - Građani Srbije bi za uvođenje obaveznih termostatskih ventila za radijatore mogli da plaćaju oko 250 evra po stanu prosečne kvadrature, a država će razmotriti mogućnost da im pomogne pri toj nabavci, rečeno je danas u Ministarstvu energetike.\nNabavka će biti obavezna pri prelasku toplana na naplatu grejanja po utrošku, a vrednost jednog termostatskog ventila stručnjaci procenjuju na oko 50 evra. Po Zakonu o racionalnoj potrošnji energije, toplane moraju da pređu na nov način naplate do grejne sezone 2015. godine.\n"Od 1. januara 2014. godine počinje da radi Fond za energetsku efikasnost koji će domaćinstvima, opštinama, institucijama, omogućiti kandidovanje za projekte energetske efikasnosti, a jedan od prioriteta može biti pomoć u nabavci tih ventila", rekao je za agenciju Beta pomoćnik ministra energetike Dejan Trifunović.\nPrema njegovim rečima, još je rano pričati o mehanizmima pomoći građanima, jer program finansiranja i prioriteti Fonda tek treba da se definišu, ali će ta institucija imati mogućnost budžetskog finansiranja, subvencionisanja kamatne stope i davanja garancija preko komercijalnih banaka.\nPredsednik Upravnog odbora Nacionalne organizacije potrošača Srbije (NOPS) Goran Papović kazao je da bi lokalne samouprave trebalo da utvrde pomoć građanima pri nabavci termostatskih ventila, pre nego što toplane u Srbiji pređu na naplatu toplotne energije po utrošku.\n"NOPS je već dao predlog da gradske uprave beskamatno kreditiraju građane prilikom nabavke tih ventila", naveo je Papović i dodao da istovremeno treba rešiti problem gubitaka toplote pri transportu. Papović je kazao da dosadašnja iskustva građana, čije toplane već naplaćuju isporuku toplotne energije po utrošku, pokazuju da cena grejanja može biti veća i do 30 odsto nego ona koju su plaćali po kvadratnom metru. On zamera i zbog komplikovanog načina izračunavanja utroška toplote iz koga se ne vidi jasno koliki su gubici pri transportu, čime se ti troškovi stavljaju na teret građana.\nPredsednik Upravnog odbora Poslovnog udruženja toplana Srbije Dejan Stojanović rekao je za agenciju Beta da većina toplana koje grejanje obračunava po utrošku daje i mogućnost otplate potrebnih ventila na rate, u kom slučaju je rata oko 1.000 dinara mesečno. Stojanović je potvrdio da distributivne mreže srpskih toplana imaju i do 25 odsto gubitka energije.\n"Gubici naših toplana su od 20 do 25 procenata u distributivnoj mreži dok većina evropskih država ima gubitke ispod 15 procenata, zbog čega je prioritet njihova rekonstrukcija radi povećanja energetske efikasnosti", rekao je on i dodao da će kreditom KFW banke od 50 miliona evra 18 srpskih toplana rešiti problem distribucije energije.\nDirektor šabačke toplane Milan Stošić kazao je da iskustva pokazuju da ušteda u energentima, ali i u novcu, kod novog sistema naplate može biti i do 30 odsto. "U proseku je novčana ušteda 26 procenata, ali samo ako se potrošači ponašaju racionalno i ako su motivisani da štede. Sami uređaji za pojedinačno očitavanje isplate se nakon tri do četiri grejne sezone. Imamo i ekstremne situacije da su potrošači u prvoj godini uštedeli za celu investiciju, ali i one kojima su računi bili viši nego u sezonama kada je potrošnja bila zajednička", rekao je Stošić.\nStošić je naveo da se u stambenim zgradama građani masovno opredeljuju za pojedinačno merenje utroška toplotne energije, ali da je ta investicija problem socijalno ugroženim porodicama. U Srbiji se preko toplana greje oko 25 odsto domaćinstava.


Otkriven prvi sajber-napad američkih specijalnih službi na Rusiju - Sputnjik Srbija\n20:19 26.02.2019 (osveženo 21:24 26.02.2019) Preuzmite kraći link\nAmerička vojska je lišila pristupa internetu saradnike štaba „Agencije za internet istraživanja“ u Sankt Peterburgu, piše „Vašington post“, pozivajući se na neimenovane izvore. Napad je izveden 2018. godine, kao upozorenje da napadi na SAD u sajber-prostoru „neće ostati nekažnjeni“.\nAmerički list tvrdi da je ovo prvi ovakav napad koji je izveden protiv Rusije u periodu izbora za američki Kongres, koji su održani u novembru prošle godine.\n„Isključili su ih (sa interneta)“, tvrdi jedan od izvora.\nOperaciju su izveli pripadnici sajber-komande Oružanih snaga SAD uz podršku ANB.\n„Ova operacija je pre bila ubod koji izaziva bes, nego način obuzdavanja u dugoročnoj perspektivi“, smatra profesor za strateška istraživanja Univerziteta Džona Hopkinsa Tomas Rid.\nList je razgovarao i sa političarima koji su sigurni da nije slučajno što su izbori za Kongres održani bez mešanja spolja, već zahvaljujući operacijama specijalnih službi.\nPodsetimo, Rusija je više puta odbacivala optužbe da pokušava da utiče na izbore u Sjedinjenim Američkim Državama, a portparol Kremlja Dmitrij Peskov ih je nazvao „apsolutno neosnovanim“. Govoreći o navodnom mešanju Rusije u izbore u različitim zemljama, ministar spoljnih poslova Rusije Sergej Lavrov je izjavio da nema nikakvih činjenica koje to potvrđuju.


TRAVA ISPOD SLONOVA\nHladni rat koji nikada nije ni prestajao već je zahvaljujući ekonomskoj slabosti SSSR-a i kasnijoj nesposobnosti Jeljcina bio u fazi od Amerikanaca iskreiranog i kontrolisanog primirja, nanovo je počeo da bukti. Kosmet je samo jedno od polja, pored iranskog nukleranog programa i američkog "evropskog antiraketnog štita", na kojima se velike sile trenutno sukobljavaju. U Srbiji se vode polemike hoćemo li tokom tog sukoba proći kao trava ispod slonova ili će naši pokušaji da svoju politiku ujedno uvaljamo i u Kneza Miloša i Tita uspeti. Gadno nam je da priznamo ali G-sedmorica su na Kosmet u Nemačkoj gledali samo kao na deo celog paketa sporova koje treba rešiti sa onim G-osmim. Putinov balon u vidu kompromisnog američko-ruskog antiraketnog štita u Azerbejdžanu, Kondoliza Rajs je sa indignacijom odbila. Rusima je i pre toga bilo sve jasno, ali Kondoliza se sada i potpisala na ono što Rusi misle da su pravi ciljevi američke politike.\nI Vašington i Moskva su usijali retoriku. Putin je sa teškom verbalnom artiljerijom započeo na užas i zaprepašćenje Merkelove još u Minhenu dok se Buš na takav stil obraćanja javnosti odlučio odmah po okončanju hailgendamskog skupa kada se i lično uverio u drskost "slovenskog imperatora". Obojici su pobede bezgranično neophodne ako žele da se njihova politika održi i kroz političke naslednike na funkcijama predsednika obeju sila. U nekim visokim političkim krugovima u Beogradu je zaista zavladao strah, ali nije da ga nema ni u Prištini. Istog je inteziteta na obema stranama samo što se kod jednih javi nakon Putinovog a kod drugih nakon Bušovog istupa. Prepadnutim sa obe strane Ibra ta reka na trenutke i ne izgleda baš kao najgore rešenje za državnu granicu izmedju dva oduvek i zauvek posvadjana naroda. Onim čvršćim, koji su među Srbima to samo na rečima dok je medju Šiptarima odlučnost za rat i praktično vrlo izvesnija, podela Kosmeta i dalje spada u korpus veleizdajničkih scenarija. Govori koje je Buš održao u Rimu, Sofiji i Tirani su po svojoj osionosti i oholosti više podsećali na neku smesu američkog Asada i Ahmedinedžada zajedno, nego na predsednika "najveće" demokratije na planeti. Analitičari nas teše da su se oba predsednika razgalamila u stilu trenera pred odlučujući susret njihovih ekipa koji bi u ovom slučaju trebao da se odigra prvog i drugog jula na Bušovom privatnom imanju. Bušovi planiraju da nakon bogatog ručka Putinu konačno serviraju deo kolača koji on voli i smirenog ga isprate kući da Srbima kaže da "moraju postati realistični". Amerikanci ne žele nezavisni Kosmet za tzv. "narod Kosmeta" već žele od sebe samih nadgledanu nezavisnost tog dela teritorije koju su ratom osvojili 1999-e godine i stacionirali se bez namere da u dogledno vreme odu odatle bez obzira na njihovu priču da je njihov interes da se što pre vojno povuku iz ovog dela sveta zbog problema u Iraku i Avganistanu i sve izvesnijeg rata sa Iranom.\nOni jednostavno nisu na Kosmet došli da bi se odatle povlačili, bez obzira šta u glas o tome pričali Visković, Radio Beograd i Koštunica. Amerikanci su zaista spremni da Kosmet i bez Saveta bezbednosti OUN proglase nezavisnim isto onako brutalno kako su 1999-e bez OUN bombardovali Sbiju. Oni jednostavno vrlo retko vode politiku kreni-stani ma koliko to nama, opijenim trenutnom ruskom podrškom, izgledalo strano. Amerikanci bi prihvatili neku drugu realnost samo onog trenutka u kojem bi se srpska vojska zaista pojavila na Ibru i tu stacionirala i odatle kroz grla političara govorila kako nikada neće prihvatiti i priznati nezavisni Kosmet, ali istovremeno i sa istih pozicija nastavila da mirno posmatra premeštanja stanovništva i kako Amerikanci i Šiptari od Ibra pa nadalje nadgledano ili nenadgledano funkcionišu kao nezavisna teritorija.\nU tom slučaju bi se od strane EU možda konačno i mogao primeniti na srpsko-šiptarski spor kiparski model evroatlantskih integracija u kojima bi jedan deo države uživao beneficije EU a drugi beneficije Amerikanaca i Albanije što bi kosmetskim Šiptarima bilo dovoljno i da ekonomski i politički prežive, kao što je i kiparskim Turcima pomoć Turske i Amerike za sada sasvim dovoljna da de facto nesmetano funkcionišu kao poseban politički entitet.\nTakav razvoj situacije bi pomogao EU da, kao bajagi i bez svoje volje, to novo zatečeno stanje u pravilno odabranom trenutku uz slabašan i srpski i šiptarski otpor legalizuje u OUN i do sledeće najezde albanskih fašista i nacista obezbedi kakav takav mir u regionu i ukloni barem jedan kamen spoticanja izmedju Rusije i sebe. To bi bila i divna prilika da po istom receptu koji primenjuje na Tursku, EU Šiptare sa obe strane Prokletija ostavi izvan svojih granica. Ta evropska namera, ma koliko to jeretički zvučalo, je stvarna i u Briselu već postoje timovi koji za "najnezgodnije pleme Balkana" smišljaju niz nepremostivih smicalica na putu približavanja ka EU i to po sličnom scenariju kojim se već decenijama nervira Ankara . Moramo shvatiti da Evropa želi rešeno srpsko pitanje koje ni iz jedne perspektive neće biti opterećeno šiptarskim faktorom, a da li će se do toga doći tako što će tekući problem na miran način preseći Amerika ili sami Srbi njima to kroz budućnost gledano i nije puno važno. Oni trenutno podršku daju jačem i hrabrijem za kojeg misle da će rešiti problem, a to je SAD. Ako se nekim slučajem rešenje nađe i drugačije nego što je planirano, a da se pritom ne remeti ni mir u Bondstilu ni briselska uranilovka nekim ne daj Bože na teritoriji Srbije instaliranim ruskim raketnim potencijalom, opet neće sakriti zadovoljstvo. Naše je samo da smognemo snage da se još malo mrdnemo dok dreka još uvek traje.


Gradonačelnik razgova sa mladima: Novi Pazar rasadnik talenata, Biševac obećao dalju podršku | Sandzak Live - Sandzaklive.Net- Najčitaniji web portal u Sandžaku - Sandzaklive\nHome SANDŽAK LIVE VIJESTI Društvo Gradonačelnik razgova sa mladima: Novi Pazar rasadnik talenata, Biševac obećao dalju podršku\nU toku je sesija u okviru Dijalog cafea gradonačelnika Nihata Biševca i omladine Novog Pazara, javlja Radio televizija Novi Pazar.\nMladi, uspješni u školama i na fakultetima, u oblasti kulture i sporta razgovarali su sa gradonačelnikom o dosadašnjim ulaganjima u te oblasti ali i mogućnostima za pronalaženje sredstava kako bi se još više novca ulagalo u obrazovanje, kulturu, sport…\nMladi, Novopazarci zadovoljni su onim što je Gradska uprava do sada uradila, ističu da prostora za ulaganja ima dovoljno jer je Novi Pazar rasadnik talenata.\nPromocija mladih i uspješnih je ono što nedostaje, konstatovali su mladi i iznijeli niz prijedloga za koje im gradonačelnik Biševac garantuje da će se uvažiti i sprovesti, moglo se između ostalog čuti tokom ovog dijaloga, kao i to da su učesnici sesije, mladi, zadovoljni izdvajanjima u vidu stipendija od strane Gradake uprave.\nProjekat Dijalog kafe – mesto susreta podržava Evropska unija i Savet evrope i Ministarstvo državne uprave i lokalne samouprave Republike Srbije.\nPrevious articleSandžak: U udesu stradao devetnaestogodišnji mladić\nNext articleMemić pred Radnički: Probaćemo da iskoristimo naše prednosti u Kragujevcu


Petković:Haradinajevi kamioni nisu pomoć, već obmana - Studio B\nPetković:Haradinajevi kamioni nisu pomoć, već obmana\nPetković:Haradinajevi kamioni nisu pomoć, već obmana Tanjug\n02. 07. 2019. 13:40:55\nOn je za TV Pink rekao da je slanje dva kamiona sa robom na sever KiM „šverscerski pristup Haradinaja“ koji predstavlja provokaciju.\n„Ta dva kamiona nisu pomoć već obmana. To dobro zna naš narod na KiM koji je sa prezirom odbacio sve što rade Haradinaj, Hašim Tači i Kadri Veselji, koji pucaju na srpske dobavljače, na kamione koji prevoze osnovne životne namirnice, hapse ljude“, rekao je Petković.\nOn je ukazao da na KiM već više dana nema mleka, mlečnih proizvoda, mesa, mesnih prerađevina, voća, povrća i da su zbog „terora Prištine“ privrednici odlučili juče da zatvore radnje u srpskim opštinama na severu KiM.\n„Privrednici su na taj način želeli da pokažu jednu vrstu otpora i protesta, jer ne mogu da rade u takvim uslovima. Ako neko puca na vas, ako vas juri po alternativnim prelazima, jasno je da je stvar došla do ivice, da neko želi da izazove humanitarnu krizu i katastrofu sa namerom da se Srbi proteraju ili slome da bi neko nasilno mogao da zauzme sever“, naveo je on.\n„Krvnik Hašim Tači sada se predstavlja kao dobrotvor koji treba da pomogne severu“, naveo je Petković.


► Bjelogrlić: Napali su mog sina ali je jasno da sam prava meta bio ja\n"Moj sin jeste izazvao saobraćajnu nezgodu u kojoj je povređen jedan čovek, ali niti ga je zgazio, niti je pobegao sa lica mesta. Kasnije je pokrenut regularni sudski postupak. Nakon 14 meseci od tog događaja, a jedan dan od gostovanja kod Ivana Ivanovića, u noći premijere moje serije "Senke nad Balkanom" pojavljuju se dva teksta koja stavljaju mog sina na stub srama, ali je svima jasno da sam ja meta", kazao je Bjelogrić i dodao da je Aleksej bio uzeo njegov automobil bez njegovog znanja.\nBjelogrlić je rekao da je u međuvremenu dobio informacije i da se "spremaju tekstovi o njegovoj ćerki i o njemu i da će to tako ići u nedogled".\n"To su ustanovljene metode ućutkivanja i zastrašivanja slobodnomislećih ljudi. Ko god da to radi i stoji iza ovoga, nisam se uplašio. Ali ne dirajte decu i porodicu, ne samo meni već nikome, nijednoj javnoj ličnosti, to je gnusno i to se ne radi. Ja sam uvek bio slobodan čovek, uvek sam govorio šta mislim i to ću da radim i dalje, nećete me ućutkati ko god da ste", rekao je Bjelogrlić.\nBjelogrlić je citirao lik iz jednog od svojih filmova "vi koji ovo radite, ako mislite da je Srbija samo vaša, zajebali ste se, malo je i moja".\n"Atmosfera hajke je stvarnost u kojoj živimo i koja je grozna. Glumci su specifična profesija, stalno su u žiži javnosti i ne sme zbog toga da im bude uskraćeno pravo na mišljenje ili političko opredeljenje", rekao je Bjelogrlić i dodao da su Nenad Jezdić, Branislav Trifunović i Nikola Kojo glumci koji su zbog sličnih događaja odlučili da napuste Srbiju.\nPravni zastupnik porodice Bjelogrlić Goran Draganović je odgovarajući na pitanje da li će biti pokrenuta tužba protiv dva medija koji su objavili poluistinite informcije o saobraćajnoj nezgodi koju je izazvao Aleksej Bjelogrlić rekao da je "u ovom trenutku najvažnije da cela Srbija sazna istinu a da će odlukuo tome da li će biti pokrenut sudski postupak porodica doneti kasnije".


Foto: Đorđe Popović / Foto\n- Okupili smo grupu ljudi u kojoj nema profesionalnih investitora, već uspešnih poslovnih ljudi u domenu digitalne ekonomije koji žele da podrže startap timove na njihovom samom početku, daju im vetar u leđa kada im je to najpotrebnije i ulože tzv. ‘smart money’. To znači da će novac koji investiramo nositi sa sobom daleko veću vrednost u obliku naše spremnosti da podelimo svoje znanje i otvorimo široku mrežu kontakata koju smo godinama gradili na globalnom tržištu. Pozvaćemo Tapni da nauče nešto iz naših uspeha, ne naprave greške koje smo mi pravili i tako ubrzaju svoj rast, kaže jedan od investitora Saša Popović, član Upravnog odbora Inicijative „Digitalna Srbija“ i suosnivač novosadske kompanije Vega IT koja je ugostila jučerašnji događaj na kome je predstavljena investicija.\nSa preko 200.000 preuzimanja i 140.000 aktivnih korisnika aplikacije iz 30 zemalja sveta, Tapni je do sada već ostvario veliki tržišni uspeh u Nemačkoj, Austriji i zemljama Južne Amerike. Osnivači ovog startapa Mihajlo Nikodijević, Miloš Zečević i Aleksandar Nikodijević smatraju da će ova investicija biti vrlo važan korak u njihovom daljem razvoju.\n- Nama ova investicija znači na mnogo nivoa, ne samo zbog razvoja našeg startapa, već i zbog mogućnosti da se deo nas vrati iz Beča za Srbiju i od kuće radi ono što voli uz vrlo aktivnu podršku nekih od najuspešnijih ljudi u ekosistemu. Mi kao programeri najviše volimo da se fokusiramo na proizvod i često zaboravljamo na ceo poslovni aspekt startapa, a sada smo kroz ovu investiciju obezbedili direktni angažman vrlo iskusnih poslovnih ljudi koji su dosadašnjim radom sa nama — i pre same investicije — pokazali koliko im je stalo do našeg uspeha. Oduševljen sam podrškom koju smo dobili od Inicijative „Digitalna Srbija“ i od svih investitora koji su prepoznali naš potencijal i motivaciju, kaže Mihajlo Nikodijević i dodaje da će ovu investiciju iskoristiti da ojačaju svoj tim i agresivnije nastupe na novim tržištima. Smatra da će im to ostaviti mnogo više prostora da se fokusiraju na dalji razvoj proizvoda koji će Tapni staviti daleko ispred konkurencije.\n- Ovakve investicije su izuzetno važne za domaći startap ekosistem jer pomažu da se reši jedan od najvećih problema koji imamo u Srbiji, a to je nedostatak sredstava za rano finansiranje. Mi smo se odlučili da kao Inicijativa „Digitalna Srbija“ prvi krenemo u rešavanje ovog problema kroz grupu poslovnih anđela. Ovim potezom ne želimo samo da podržimo jedan startap, već i da pokrenemo niz novih investicija davanjem primera drugima koji su se do sada radije odlučivali za tradicionalne oblike ulaganja, kao što su štednja ili kupovina nekretnina. Nadamo se da će Tapni ostvariti svetski uspeh i da će njegovi osnivači već za nekoliko godina biti u prilici da i sami budu poslovni anđeli, kaže Nebojša Bjelotomić, vodeći investitor grupe poslovnih anđela koja ulaže u Tapni.\nPored Popovića i Bjelotomića, među poslovnim anđelima koji su se udružili oko ove investicije je i Milovan Milić, osnivač i direktor kompanije Devtech koji će, zajedno sa Bjelotomićem, biti najaktivniji u pružanju direktne podrške osnivačima startapa Tapni. Na jučerašnjem događaju su predstavljeni i drugi oblici podrške koje će kroz ovu investiciju Tapni ostvariti u narednom periodu, a to su podrška pravnih, finansijskih i poreskih savetnika u saradnji sa projektom „Srbija inovira“.\nU narednom periodu, Inicijativa „Digitalna Srbija“ će nastaviti da aktivno sarađuje sa potencijalnim investitorima i povezuje ih sa perspektivnim startapima koji su u potrazi za investicijama. Među prioritetnim oblastima rada ove organizacije nastavlja da bude podrška razvoju tehnoloških startapa kroz niz samostalnih inicijativa i partnerskih projekata, ali i predsedavanje Radnom grupom koja će uskoro predstaviti prvu nacionalnu Strategiju razvoja startap ekosistema.


Pošumljavanje Koznice u spomen na srpske ratnike – Kruševac PRESS\nPošumljavanje Koznice u spomen na srpske ratnike\nAutor S. Milenković\t Poslednje ažuriranje 30.10.2015.\nTrideset štićenika Vaspitno-popravnog doma Kruševac i 25 osuđenika iz Kazneno – popravnog zavoda u Ćupriji obavljaju sadnju sadnica na lokalitetu Koznica kod Aleksandrovca.\nSadnja četinara se obavlja na površini od 16 hektara, a u okviru projekta “Jedno drvo za jednog ratnika”. Predviđeno je da u naredne četiri godine na području čitave Srbije bude zasađeno 1.300.000 stabala.\n“Cilj ovog projekta je angažovanje osuđenih lica i štićenika na sprovođenju akcije pošumljavanja povodom stogodišnjice Prvog svetskog rata. Akcija je započela na planini Cer gde je srpska vojska zabeležila prvu pobedu u Velikom ratu“, kazao nam je Ivan Mijajlovic, upravnik Vaspitno-popravnog doma Kruševac.\nNosilac projekta “Jedno drvo za jednog ratnika” je Ministarstvo pravde u saradnji sa JP “Srbijašume” i Šumarskim fakultetom Univerziteta u Beogradu.\nKazneno-popravni zavod ĆuprijaKoznicaPrvi svetski ratVP Dom Kruševac


Kokanović (Ne damo Jadar): lada Srbije da nas uveri u časne namere\nBeta 20. januara 2022. 21:00\nBEOGRAD, 20. januara 2022. (Beta) – Zlatko Kokanović iz udruženja „Ne damo Jadar“ izjavio je večeras da je odluka vlade Srbije da poništi Uredbu o prostornom planu za projekat „Jadar“ veliki korak na zabrani eksploatacije litijuma, ali da bi predstavnici vlasti trebalo da uvere ekološke aktiviste i stanovnike zapadne Srbije u svoje časne namere.\nKokanović je agenciji Beta kazao da će predstavnici ekoloških udruženja u petak zatražiti od vlade Srbije sva dokumenta na osnovu kojih se ukida projekat „Jadar“.\n„Ako vlada Srbije ima časne namere, mora da odgovori šta će biti sa više od 500 bušotina Rio Tinta na području zapadne Srbije, kao i sa otkupljenim imanjima i porušenim kućama u dolini Jadra i Radjevine. Takodje, i dalje insistiramo na odluci o trajnoj zabrani iskopavanja litijuma i bora u celoj Srbiji“, istakao je Kokanović.\n„Obećali su oko 60 kilometara asfalta, bandere za elektro-mrežu, 10 miliona evra za kanalisanje reke Jadar… Tek ako se ti projekti realizuju verovaćemo da su namere vlade Srbije časne i da smo na putu pobede“, naglasio je Kokanović.


Orlovi studirali Kostariku u porazu od Engleza, Rašford ponizio Navasa\nNaslovna / Fudbal / Svetsko prvenstvo u fudbalu / Orlovi studirali Kostariku u porazu od Engleza, Rašford ponizio Navasa\n2018-06-08 12:41 > 02:49\nOdbojkašice vodile sa 2:0, imale i meč loptu, ali izgubile\nNa "Eland roudu", stadionu Lidsa, danas su reprezentativci Engleske dočekali prvog protivnika reprezentacije Srbije na Mundijalu u Rusiji, reprezentaciju Kostarike, i naneli su im poraz od 2:0 (1:0).\nEnglezi su bili bolji rival danas, držali su loptu u svom posedu, diktirali su tempo, imali šanse, a prvu je iskoristio Markus Rašford sjajnim udarcem u 13. minutu utakmice, Kejlor Navas se nije ni potrudio da odbrani, Engleska je došla do prednosti od 1:0.\nPrethodno su Englezi pogodili prečku preko Fila Džonsa, kasnije je Vardi imao novu šansu, da bi prvi put Kostarika pripretila preko Vanegasa šutem iz daljine.\nDrugo poluvreme je počelo prilikama Hendersona i Megajera, Englezi su držali sve konce igre u svojim nogama, a onda novi gol u mreži Kostarike.\nDele Ali je bio odličan u ovoj akciji, centralna figura, uposlio je na kraju Velbeka koji nije bio u ofsajdu i koji glavom pogađa za konačnih 2:0.\nA posle treninga i večere gleda se utakmica @England - @fedefutbolcrc ????????????????????#WorldCup2018 #Orlovi #FSS #SrcemSvim pic.twitter.com/IxRtudZOCj\nTim Gereta Sautgejta nam je danas pokazao kako treba igrati protiv Kostarike, nadamo se da će Mladen Krstajić i naši reprezentativci izvući pouke iz ovog meča koji su posmatrali iz svoje baze u Austriji na pripremama za Mundijal.\nGomeš stigao u Partizan\nSimona Halep prejaka za Mugurusu\nSloun Stivens i Simona Halep će se boriti za titulu na Rolan Garosu\nFinalista se ne otpsuje nikad! FMP zamalo da pobedi Zvezdu\nPrethodna Ibrahimović provukao tezu o nešvedskom imenu i tretmanu u njihovim medijima


Vlada FBiH: 30 miliona KM pomoći za turističko-ugostiteljski sektor – Biznis.ba\nNaslovnaBiHVlada FBiH: 30 miliona KM pomoći za turističko-ugostiteljski sektor\nVlada FBiH: 30 miliona KM pomoći za turističko-ugostiteljski sektor\nobjavljeno 15. dec 2020. u 12:10 15. dec 2020.\nVlada FBiH donijela je na današnjoj sjednici odluku o dodjeli sredstava subjektima u turističko-ugostiteljskom sektoru u iznosu od 30 miliona KM na ime finansijske pomoći u okolnostima pandemije COVID-19.\nResorna ministrica Edita Đapo u obraćanju na konferenciji za novinare istakla je da je turistički sektor najviše oštećen u pandemiji koronavirusa, ne samo u BiH, nego i u čitavom svijetu.\n– U našoj zemlji tokom lockdowna hotelima i turističkim agencijama nije bila zabranjena djelatnost. Međutim, u mnogim kantonima oni nisu dobili nikakav vid pomoći, a jedina pomoć koju je većina dobila jeste pomoć Vlade FBiH na osnovu Koronazakona – rekla je Đapo.\nPodsjeća i da je Vijeće ministara dugo držalo zatvorene granice BiH, pogotovo za one turiste koji posjećuju FBiH, tako da u mnogim krajevima zemlje turizma uopšte nije ni bilo.\n– Upravo zbog toga Vlada FBiH se opredijelila da skupa s transportom, industrijom i poljoprivredom, podrži i sektor turizma, i to u prilično velikom iznosu od 30 miliona KM – kazala je Đapo.\nNakon donošenja Uredbe o pomoći najugroženijim sektorima, Federalno ministarstvo okoliša i turizma raspisalo je Javni poziv, na koji se prijavilo 415 privrednih subjekata, od kojih je 340 ostvarilo pomoć. Od tog broja, 192 su hoteli, 98 putničke agencije, 21 tour-operater, 5 vodiča, 18 novoosnovanih privrednih subjekata i šest banja.\nGledano po kantonima, najznačajnija novčana sredstva ostvaruju se u KS (15 miliona), HNK-u je dodijeljeno oko šest, USK-u 2,5, TK-u 2…\n– Pomoć koju su dobili privredni subjekti namijenjena je za plate i troškove poslovanja od 1. jula do 31. decembra ove godine. Ugovori će biti potpisani do Nove godine, a uplata sredstava bit će obavljena najkasnije do kraja januara. Pravdanje sredstava treba da se izvrši do kraja februara – pojasnila je Đapo.


Ministar Siniša Mali o pomoći budućim roditeljima – IN info\nMinistar Siniša Mali o pomoći budućim roditeljima\nOd 1. januara naredne godine parovima koji dobiju prvo dete biti isplaćivana jednokratna pomoć od 300 000 dinara. Mi taj novac imamo zato što je to prioritet i možda najvažnija stvar koju treba da uradimo u narednom periodu. U ovom trenutku gradimo i saobraćajnice i auto-puteve, ali nam ništa ne vredi ako tim putevima nema ko da se vozi. Ovo nije pitanje novca, nego ispravne ekonomske politike. Dakle, 300.000 dinara za prvorođeno dete, a u narednom periodu ćemo izaći sa merama i za drugo, treće dete. U ovu svrhu, Srbija se neće zaduživati.\nBudući roditelji će dobijati i pomoć koju isplaćuju lokalne samouprave, pa će primera radi, Beograđani dobiti 300.000 dinara za prvo dete, koje će država uplatiti iz budžeta, i još 100.000 od lokalne samouprave- najavio je ministar Siniša Mali.\nprethodnaPredsednica Vlade Republike Srbije Ana Brnabić sutra u Nišu\nsledećaMeđunarodni dan volontera obeležen juče


Master menadžment javnih nabavki - Fakultet za menadžment\nMaster menadžment javnih nabavki\nMaster menadžment javnih nabavki - Fakultet za menadžment - Audio verzija\nDa bi neko mogao da pohađa smer master menadžment javnih nabavki, svakako prethodno mora da stekne adekvatne kvalifikacije. Zapravo se radi o studijskom programu koji je usklađen u potpunosti sa svim onim smernicama koje su navedene Bolonjskom deklaracijom i za koji je predviđeno školovanje u trajanju od godinu dana.\nŠto se tiče Evropskog sistema prenosa i akumulacije bodova, to jest ESPB - a (European Credit Transfer and Accumulation System), pohađanjem nastave u okviru ovog smera svi zainteresovani kandidati će steći ukupno 60 ESPB.\nPored toga što će imati obavezu da urade master rad na kraju školovanja, odnosno studijski istraživački rad u menadžmentu javnih nabavki, oni će takođe pratiti nastavu isključivo u okviru stručnih predmeta. A uz menadžment javnih nabavki, u nastavnom programu se nalazi i predmet metodologija naučnog istraživanja, kao i stručni predmeti strategija javnih nabavki i etika u javnim nabavkama. Pored toga, od svih koji su zainteresovani za smer master menadžment javnih nabavki se očekuje da pohađaju stručni predmet finansije javnih nabavki, kao i javno privatno partnerstvo. Svakako će imati mogućnost izbora između ponuđenih predmeta, a steći će zadovoljavajući nivo znanja da mogu da se zaposle u javnom sektoru i to u prilično kratkom roku, budući da je potražnja za diplomiranim menadžerima u ovoj oblasti naročito velika.\nPodrazumeva se da će se, takođe upoznati i sa celokupnim procesom analiziranja ponuda, tako da će moći sasvim samostalno da donesu pravilnu odluku koji dobavljač u konkretnom slučaju je najpouzdaniji. Isto tako će biti upoznati i sa svim onim fazama, koje su vezane za postupak javnih nabavki, a naučiće i po kom principu, to jest uz primenu kojih tačno alata i metoda se mora vršiti analiza konkretnih uslova, ali i dobavljača.\nOd svakoga koga interesuje smer master menadžment javnih nabavki se očekuje i da veštine poslovne komunikacije podigne na visok nivo, te da u potpunosti ovlada procesom vođenja kako poslovnih pregovora, tako i definisanja uslova, a koji se tiču nabavke određene robe ili, pak usluga.\nKandidati koji budu stekli diplomu za menadžera javnih nabavki bi trebalo da imaju i izuzetno visoko razvijene organizacione sposobnosti, te je potrebno i da budu skloni analitičkom razmišljanju. Svakako je posebno važno da detaljno budu upoznati sa svim segmentima koje postupak javnih nabavki uključuje, a što će im sasvim sigurno pružiti školovanje u okviru master studija na ovom smeru.\nTakođe se od lica koja se zapošljavaju na ovim radnim pozicijama zahteva ne samo da poseduju viši nivo znanja barem jednog stranog jezika, a primarno engleskog, već i da imaju zadovoljavajući nivo poznavanja rada na računaru.\nDobro je da svi koji žele da pohađaju smer menadžment javnih nabavki znaju i to da se nastava organizuje isključivo na osnovu smernica koje su date u trenutno važećem Zakonu o visokom obrazovanju Republike Srbije, ali da se istovremeno nastavnim program usklađuje i sa svim onim master programima u ovoj oblasti koji se sprovode kako na teritoriji brojnih zemalja Evrope, tako i u celom svetu. A zapravo to znači, da će osobe koje budu zvanično stekle diplomu za menadžera javnih nabavki imati mogućnost da svoje školovanje nastave i van granica naše zemlje, ukoliko su za to zainteresovane.\nSpisak gradova za fakultet menadžmenta, smer master menadžment javnih nabavki\nKontakti po gradovima — Master menadžment javnih nabavki — Fakultet za menadžment


Duel imenjaka u Kragujevcu na otvaranju prolećnog dela sezone | Aktuelno\nFudbaleri Radničkog spremno dočekuju start prolećnog dela prvenstva u JSL, ocena je svih u klubu. Niški superligaš ima težak raspored na početku prolećnog dela, jer u prva četiri kola tri puta gostuje. Radnički u borbu za visok plasman i izlazak u Evropu kreće duelom sa imenjakom u Kragujevcu. Domaćin se bori za opstanak i sigurno je da će sve uciniti da stigne do bodova na ovom meču.\n– Čeka nas težak meč jer domaćinu „gori pod nogama“, ali i mi imamo svoj cilj, a to je izalazak u Evropu. Dobro smo radili u pripremnom periodu, doveli nekoliko pojačanja i ono što je najbitnije sačuvali kostur tima. Samtram da spremno dočekujemo početak šampionata, a da li je tako pokazaće utakmice koje slede, kaže trener Radničkog, Dragoljub Bekvalac.\nMladi reprezentativac Strahinja Petrović zbog povrede jesenas nije imao puno nastupa, ali bi nakon dobrog rada u pripremnom periodu, koji je lično pohvalio i trener Bekvalac, ovog proleća trebalo da ima znatno veću minutažu.\n– Dobro sam odradio pripreme i na meni je da učinim sve da se nemetnem treneru kako bih izborio mesto u timu. Što se tiče utakmice u Kragujevcu biće teško, ali verujem da ćemo već na startu pokazati da imamo tim za vrh tabele, izjavio je Strahinja Petrović.


2001/07/07 08:13 �ta je pokazala revizija bud�eta u RS?\nSAT, 07 JUL 2001 08:13:48 GMT\n�ta je pokazala revizija bud�eta u RS?\nBanjaluka, 7. juli 2001. (AIM)\nIzvje�taj o specijalnoj reviziji entitetskih bud�eta u Bosni i Hercegovini (BiH), koju je u poslednja tri mjeseca u RS uradio specijalni revizorski tim OSCE-a, a u Federaciji BiH specijalni revizor koga je imenovao Visoki predstavnik za BiH, iznenadio je visoke me�unarodne zvani�nike i cjelokupnu javnost. Visoki predstavnik Volfgang Petri� i �ef Misije OSCE-a Robert Bikroft bili su neprijatno iznena�eni prezentiranim rezultatima, nakon �ega su se oglasili prili�no alarmantnim saop�tenjem za javnost. Pokazalo se, naime, da javna vlast u oba BH entiteta bud�etskim parama upravlja nezakonito, nenamjenski, nekompetentno i dozlaboga aljkavo.\nRevizori su u zbirnom izvje�taju upozorili da se bud�etska sredstva nenamjenski tro�e uglavnom uz podr�ku nezakonitih vladinih odluka, koje se nigdje ne objavljuju, da se vr�e brojne kompenzacione transakcije kojima se sredstva preusmjeravaju, da kretanje novca ne prati odgovaraju�a dokumentacija, da se koristi fiktivna dokumentacija, da postoje slu�ajevi dvostrukog knjigovodstva, da se javne nabavke vr�e bez konkursa i �esto po cijenama koje su o�igledno ve�e od onih koje bi se dobile u javnoj ponudi, te da ne postoje interne kontrole finansijskog poslovanja. "Mi ove podatke iznosimo ovdje jedino zbog ilustracije kako je lako i jednostavno prevladati kontrole u BiH", stoji u dijelu izvje�taja koji se odnosi na slu�ajeve falsifikovane dokumentacije i dvojnog knjigovodstva.\nU izvje�taju koji se odnosi na kontrolu bud�eta Republike Srpske najve�i dio se odnosi na kr�enje zakona i malverzacije sa Naftnom industrijom Republike Srpske (NIRS) i Rafinerijom nafte u Srpskom (Bosanskom) Brodu. Tako se navodi da je biv�i predsjednik Vlade RS Milorad Dodik nezakonito oslobodio 'Rafineriju nafte' pla�anja carinskih da�bina, �ime su fiskalni prihodi RS umanjeni za 29 miliona KM, a 'Rafinerija nafte' ostvarila dobit na �tetu gra�ana RS. Revizija je u kontroli tro�enja bud�eta za samo tri mjeseca 2000. godine otkrila tro�kove u iznosu od 20,4 miliona KM koji nisu bili uklju�eni u bud�et, te utvrdila ukupan gubitak na ime izvanbud�etskih tro�kova od 120 miliona KM.\nPremijer Dodik je, prema nalazu revizije, li�no potpisivao dokumente za transakcije u vezi sa naftom, a njegova vlada je odobravala sumnjive 'donacije' u nafti organizacijama koje ne ulaze u krug korisnika takve vrste pomo�i. Me�u korisnicima vladinih donacija nalaze se 'Elektroprivreda' , op�tina Prijedor i Direkcija robnih rezervi, ali i op�tina �a�ak u Republici Srbiji i beogradski list 'Politika'. Pretpostavlja se da su ove donacije u Srbiju bile pomo� srbijanskoj opoziciji u izbornoj kampanji.\nIlustrativan primjer nezakonitog raspolaganja bud�etskim novcem je odluka Vlade RS o odobravanju iznosa od 16.390 maraka za u�enje �panskog jezika na Londonskom univerzitetu k�erki gradona�elnika Prijedora. Ako se zna da je gradona�elnik Prijedora Nada �evo visoki funkcioner stranke premijera Milorada Dodika (SNSD), onda je jasno kuda su i za kakve sve namjene i�le pare iz dr�avnog bud�eta.\nIzvje�taj revizora posebno ukazuje na finansijsko poslovanje Direkcije robnih rezervi RS, za koju se ka�e da 'nije ni�ta drugo nego bjanko �ek koji se koristi da bi se pove�ali resursi kojima raspola�u ministarstva i njihovi slu�benici'. Opisani primjeri transakcija, kojima je te�ko u�i u trag i obja�njenje, upu�uju na zaklju�ak da je Direkcija robnih rezervi poslovala kao trgova�ka firma sa specijalnim ovla��enjima. Tako je Direkcija ugovarala uvoz nafte sa stranim dobavlja�ima koje je birao kupac. Roba i akciza su se pla�ale u gotovini, a kupcima od povjerenja i uz odgodu. Revizija je utvrdila da u jednom slu�aju kupac, koji je robu pla�ao gotovinom, ne postoji, �to je uobi�ajen na�in izbjegavanja pla�anja poreza u RS. Interesantno je, tako�e, da su dobavlja�i bili registrovani u velikom broju dr�ava. Tako je nafta preko Slovenije dolazila od dobavlja�a iz Lihten�tajna, a nafta iz Rusije sa Britanskih djevi�anskih ostrva.\nIzvje�taj o specijalnoj reviziji bud�etskog poslovanja u RS je pokazao, pola godine nakon izbora, osnovanost optu�bi prethodne vlade premijera Milorada Dodika za velike malverzacije, kriminal i korumpiranost. Direktor Direkcije robnih rezervi Mirko No�ica, ministar trgovine Nikola Kragulj i direktor Republi�ke uprave carina Dragoljub Trivanovi� ve� su krivi�no optu�eni. Kragulj je visoki funkcioner Dodikove SNSD, a No�ica i Trivanova� Demokratske socijalisti�ke partije, koja je koalicioni partner SNSD.\nMjesec dana prije odlu�ivanja o prijemu BiH u Savjet Evrope, izvje�taj o specijalnoj reviziji dolazi kao hladan tu� za BH zvani�nike. Naime, iz njega se jasno vidi da vlade u BiH nisu sposobne da organizuje elementarno funkcionalnu vlast i da su one glavni izvor korumpiranosti. Takva vlast usporava ekonomski razvoj, blokira tranziciju i gubi demokratski kredibilitet, �to su lo�e preporuke za uklju�ivanje u evropske integracije.


Vesti online / Vesti / Svet / U Donbas stigli američki instruktori\nMinistar odbrane samoproglašene Donjecke Narodne Republike saopštio je da su u zonu konflikta u Donbasu stigli američki vojni instruktori.\nAmerikanci proveravaju vojnu snagu Ukrajinaca\n- Prema podacima naših izvora, primećen je dolazak u kasarne koje se nalaze u zoni izvođenja takozvane antiterorističke operacije američkih vojnih instruktora - saopštio je novinarima zamenik komandanta operativne komande DNR Eduard Basurin.\nOn je naveo da je jedan od ciljeva dolaska instruktora iz SAD - provera gotovosti kasarni ukrajinske vojske za izvođenje borbenih akcija.\nVlasti Ukrajine su u aprilu 2014. godine počele vojnu operaciju protiv samoproglašenih LNR i DNR koje su proglasile nezavisnost nakon državnog udara u Ukrajini u februaru 2014. godine. Prema poslednjim podacima UN, u konfliktu je stradalo oko 10.000 ljudi.\nSVET Ukrajina: Osvajanje Donbasa planirano za 3. jun\nSVET Pljušte optužbe: Ko je granatirao Gnutovo, Kijev ili Donbas?


Veliki uspesi Kragujevčana u moto-kros takmičenju - KRAGUJEVAČKI SPORT\nMoto-kros sezona polako se privodi kraju, a Kragujevac može da bude ponosan na rezultate svojih predstavnika. Naime, mladi Vuk Drmanac je već obezbedio titulu u klasi MX 85, dok Milan Vukajlović i Dejan Paunović zauzimaju visok plasman u svojim klasama.\nFoto: Privatna arhiva Vuka Drmanca\nDrmanac je u svojoj drugoj takmičarskoj sezoni uspeo da se okiti zvanjem državnog šampiona. Ovaj mladi momak je sjajno vozio ove sezone, a posebno se izdvaja njegova pobeda u Čačku i to neposredno nakon položenog prijemnog ispita za Prvu kragujevačku gimnaziju.\nTakođe, Drmanac je imao zapažen nastup i na trci šampionata jugoistočne Evrope na stazi Globare kraj Kruševca, gde je u konkurenciji 25 vozača zauzeo odlično sedmo mesto.\nMilan Vukajlović u klasi MX 2 junior trenutno zauzima treće mesto u generalnom plasmanu, baš kao i Dejan Paunović u klasi MX 3. Na poslednjoj trci u sezoni, koja se vozi u Bačkoj Topoli, Vukajlović i Paunović pokušaće da sačuvaju trenutni plasman, što bi bio ogroman uspeh za njih.\nPrevious Petrović najbrži na stazi u Beranovcu\nNext Kragujevački Capricornus vicešampion Srbije u kartingu


Njujork nema problem s održavanjem salona automobila i koronavirusom - Auto Republika\nUprkos imploziji Salona automobila u Ženevi u poslednjem momentu zbog straha od širenja koronavirusa, predsednik njujorške automobilske manifestacije kaže da događaj koji je zakazan za april ne samo što se približava ubrzanim tempom, već će ugostiti dodatne modele, dok će ulaznice biti prodavane unapred.\n„Naš plan je da idemo napred s šouom“, rekao je Mark Šajnberg, predsednik međunarodnog Salona automobila u Njujorku. „Trenutno, naš plan je da održimo manifestaciju, dokle god nam neko ne kaže da to ne možemo da uradimo.“\nPočetak salona u „Velikoj jabuci“ je zakazan za 10. april, s tim što bi trebalo da traje do 19. Novinarski dani su naravno 8. i 9. april.\nUprkos nekim značajnim ovogodišnjim otkazima, nevezanim za koronavirus (BMW, Mercedes-Benz i Audi su pre nekoliko meseci saopštili da planiraju da zaobiđu salon u Njujorku), Šajnberg kaže da je zakazano 18 konferencija za medije, što je dve više u odnosu na prošlu godinu. Ukupno bi trebalo da bude oko 50 globalnih i severnoameričkih premijera.\n„Nismo imali ’dezertera’ vezano za koronavirus“, rekao je Šajnberg. „Povećali smo broj premijera, delimično zbog dešavanja u Ženevi i pojavljivanja novih proizvoda. Industrija ide dalje napred, kao i mi.“\nMeđu značajnijim premijerama su Ford Bronco Sport i Volkswagen ID4.\n„Volkswagen nas je obavestio da će svetsku premijeru svog električnog modela održati u Njujorku“, rekao je on.\nŠou će se održati u Javic centru, koji vodi država Njujork, naglasio je Šajnberg. On i organizatori manifestacije su u bliskom kontaktu s kancelarijom guvernera, kao i gradom Njujorkom, vezano za salon automobila.\nJavic centar je pojačao dezinfekciju prostorija, prolaza, kvaka na vratima i svega ostalog što dodiruju posetioci. Kompanije koje će izlagati vozila na štandovima, biće zadužene za njihovu redovnu dezinfekciju.\nUprkos prijavljenim slučajevima koronavirusa u Njujorku, Šajnberg je istakao da ni drugi događaji koji treba da se održe u Javic centru nisu otkazani.\ntags: 115 godina postojanja ford bronco id4 javits center new york\nprevious Fiat rekao zbogom metanu i tečnom naftnom gasu kao pogonskim gorivima\nnext Šef Daimlera apeluje na opreznost zbog širenja koronavirusa\nAudi S8 (2019.) na Nirburgringu (VIDEO)\n24/12/2018 - 17:17\nMercedes u Rumuniji pokrenuo proizvodnju novog 8G-DCT menjača\n09/02/2019 - 07:17\nVW, BMW i Nissan će koristiti Mobileye tehnologiju\n10/01/2018 - 18:52\nSrušila se čuvena „Mala pečurka“ u Novom Sadu (FOTO)\n03/08/2018 - 18:37\nAudijev šef dizajna gori od želje da napravi rivala BMW-a serije 8\n02/01/2018 - 09:38\n„Audi R8 će zauvek biti dostupan samo sa V10 motorom“


MBA: Zakon o radu jednako da štiti zaposlene, poslovnu zajednicu i državu - CdM\nKako ističu, zakoni o radu su važan segment u kreiranju javnih politika, koje obezbjeđuju međunarodnu konkurentnost nacionalne ekonomije.\n“Iako je naše tržište rada poslednjih godina značajno napredovalo, bez sumnje ima prostora da se ono dalje unapređuje kako bi, između ostalog, postalo podsticajnije za biznis kroz snaženje poslovnih aktivnosti. U aktuelnom zakonu su prisutni recidivi prethodnog sistema što utiče na kvalitet i potrebe savremenog poslovanja”, naglašavaju u MBA.\nU toj asocijaciji navode da radno zakonodavstvo ne može biti samo u funkciji opravdane zaštite zaposlenih, već i u obezbjeđenju veće stimulacije tržišta i privlačenja domaćih i stranih investicija.\n“Treba otkloniti sva rigidna i birokratska rješenja koja ne doprinose zaštiti savjesnih i odgovornih radnika, ali se zato mogu zloupotrebljavati od strane onih koji to nijesu, čime se stvaraju barijere koje usporavaju razvoj biznisa. Dakle, važeći Zakon o radu sadrži rješenja koja pod izgovorom zaštite zaposlenih u osnovi predstavljaju biznis barijere i destimulišu razvoj preduzetništva. I nova verzija Nacrta zakona o radu je ostala na tragu nekih od spornih rješenja”, ocjenjuju u MBA.\nU interesu razvoja ukupne ekonomije, dodaju, treba pažljivo razmotriti sve aspekte uticaja tog Zakona, kako bi ga učinili podsticajnijim za biznis i važnim doprinosom za unapređenje poslovnog ambijenta.\n“Kao prva tržišno orijentisana poslovna asocijacija u Crnoj Gori, MBA će i u konkretnom slučaju pružiti maksimalan doprinos kako bi novi Zakon o radu bio što više u funkciji tržišnog poslovanja”, poručuju iz Montenegro Biznis Alijanse.\nTagsMontenegro biznis alijansa preduzetnici Privreda tržište Zakon o radu\nNurković u Novom i Budvi: Važno je da sarađujemo i radimo za dobrobit svih građana\nDobre prognoze za avio saobraćaj u Crnoj Gori, očekuje se veći broj putnika


Kako su poslovale banke u BiH u prvom polugodištu 2021? – The PRESTIGE\nBanke u Bosni i Hercegovini popravile su finansijski rezultat u 2021. godini u odnosu na kriznu 2020., ponajviše zahvaljujući umanjenju rezervisanja.\nBanke su osjetno popravile svoje performanse poslovanja na krilima ekonomskog oporavka, blagog kreditnog rasta koji je ove godine iznosio oko 1,5 posto, te isteka dobrog dijela moratorija uvedenih prošle godine.\nBanke su se vratile predpandmijskim nivoima profitabilnosti, a što potvrđuje i pregled koji smo sačinili na osnovu do sada dostupnih finansijskih izvještaja.\nOpšti pozitivni trend rasta dobiti zaobišao je najveću banku u sistemu UniCredit bank Mostar koja je imala pad dobiti za oko 4,6 posto na 44,7 miliona KM, sa 46,9 miliona KM godinu ranije.\nNa to su uticali prihodi od kamata koji su pali na 69,5 miliona KM, sa 75,9 miliona KM godinu ranije. Nasuprot tome, njena sestrinska banka u Banjaluci imala je rast dobiti za 5,4 posto na 10,7 miliona KM, sa ostavrenih 10,1 miliona KM prošle godine.\nNajbliži pratilac mostarskoj banci po veličini, Raiffeisen bank BiH, podigla je dobit na 35,6 miliona KM, nakon 29,9 godinu ranije, odnosno za 19 posto.\nBankama je u popravljanju rezultata najviše pomoglo umanjenje rezervisanja pa su tako kod trećerangirane banke po veličini, Intesa Sanapolo, troškovi rezervisanja za kredite pali sa 48,4 miliona KM na 30,8 mil KM na godišnjem nivou. Slijedom toga dobit je porasla na 13,9 mil KM, nakon 6,7 mil KM godinu ranije.\nBanjalučka Nova banka profit je više nego udvostručila na 12,7 miliona KM, sa 5,4 miliona KM na polugodištu 2020. godine.\nI sarajevska Sberbank BH je značajno povećala dobit uprkos tome što su njeni troškovi rezervisanja za kredite porasli za 3,3 mil KM na 35 miliona KM. Ostvarena dobit od 8 miliona KM nakon 1 milion godinu ranije je prije svega posljedica rasta neto prihoda od naknada i provizija na 14,7 miliona KM u odnosu na 10,5 mil KM, kao i rasta prihoda od kamata na 18,2 mil KM, sa 16,7 mil KM godinu ranije.\nDvije domaće banke ASA Banka i Privredna banka Sarajevo takođe su uvećale dobit, a što uglavnom mogu zahvaliti manjim troškovima rezervacija.\nDobit ASA banke udvostručena je na 4,0 miliona KM u odnosu na 2,0 godinu ranije, dok je dobit PBS-a uvećana na 4,4 miliona KM, sa 1,7 mil KM u prvom polugodištu 2020. godine.\nZiraat Bank BiH blago je popravila finansijski rezultat – ostvarila je dobit od 1,28 miliona KM, nakon 1,10 godinu ranije. Banka je smanjila troškove rezervisanja sa 61,3 mil KM na 55,7 mil KM.\nAddiko banka Banja Luka, koja je u prošloj godini zbog povećanih rezervisanja iskazala gubitak od 8 miliona KM, u prvom polugodištu 2021. ostvarila je porast dobiti za 108% u odnosu na isti period prošle godine na 4,47 miliona KM.\nKIB banka Velika Kladuša, koja je na polugodištu prošle godine bila u gubitku 473 hiljde KM preokrenula je finansijski rezultat u zelenu teritoriju te završila prvih šest mjeseci ove godine sa dobiti od 494 hiljade KM.\nFinansijski izvještaji banaka pokazuju da su banke redom povećale prihode od naknada i provizija, a što je trend prisutan već nekoliko godina.


U Nemačkoj počeo eksperiment - bezuslovni prihod od 1.200 evra mesečno\nU Nemačkoj počeo eksperiment – bezuslovni prihod od 1.200 evra mesečno\nBeta 1. juna 2021. 13:45\nU Nemačkoj je od danas počeo eksperiment u okviru koga će grupa odabranih gradjana u naredne tri godine primati bezuslovni osnovni dohodak od 1.200 evra mesečno.\nKako piše Dojče vele (Deutsche Welle -DW) to je deo pilot-projekta čiji je cilj da se istraže efekti bezuslovnog osnovnog dohotka. Prijavilo se više od dva miliona ljudi, a na kraju je odabrano njih 122.\nUčesnici nisu morali da dokazuju da imaju bilo kakvu potrebu za novcem, a tokom projekta smeju da rade šta i koliko žele. Oni nemaju nikakve obaveze prema finansijerima projekta, izuzev što „moraju da popune sedam onlajn-upitnika u roku od tri godine koliko traje studija“, stoji na veb-stranici projekta.\nDodatnih 1.380 ljudi koji su izabrani nasumično takodje ispunjava upitnike na svakih šest meseci, ali oni ne primaju osnovni prihod, već samo naknadu za vreme utrošeno na popunjavanje tih obrazaca.\nNovac za projekat obezbedilo je oko 150.000 privatnih donatora, a oni koji ga u naredne tri godine dobijaju neće morati da prijave za porez. To je poklonjeni novac u visini od 43.200 evra po učesniku, ukupno oko 5,2 miliona evra.\nProjekat je pokrenulo neprofitno udruženje „Moj osnovni dohodak“ iz Berlina. Inicijatori su uvereni da bi bezuslovna isplata novca svim gradjanima rešila mnoge probleme današnjeg društva i da bi ljudi postali slobodniji, kreativniji i srećniji ako se oslobode pritiska da moraju da zarade dovoljno novca za preživljavanje.\nU okviru projekta nuačnici će pokušati da istraže može li stvarnost da izdrži tu utopiju.“Testiraćemo šta ljudi rade kada su materijalno obezbedjeni tri godine. Da li će da troše taj novac ili da stvaraju finansijske rezerve? Da li će prestati da rade ili će da rade manje? Da li će postati socijalno angažovaniji, da li će više da doniraju“, kaže šef studije Jirgen Šup, sa Nemačkog instituta za ekonomska istraživanja.\nŠup veruje da sve to može da se utvrdi u ovom opsežnom eksperimentu, čak, kako dodaje, i promene nivoa stresa mogu se ispitati pomoću uzoraka kose ispitanika jer će oni, kako se očekuje, biti pod manjim pritiskom zahvaljujući poklonjenoj (najnižoj) plati.\nRasprava o bezuslovnom osnovnom dohotku godinama je bila krajnje ideološka, a, kako navodi DW, suštinsko pitanje glasi: šta ljudi rade kad ne moraju da rade.\nMnogi protivnici te ideje smatraju da je to utopija levičara koji fantaziraju i koje žele da lenčare na štetu zajednice. S druge strane, zagovornici ideje to vide kao rešenje za trenutne i buduće probleme: socijalni aspekti – od vaspitanja, do pomoći u komšiluku i nege – poboljšali bi se ili nadogradili, a time bi se još u ranoj fazi mogli razviti modeli za budućnost u kojoj klasični poslovi postaju retki zbog sve veće digitalizacije i automatizacije.\nIstraživač Šup nada se da bi iz eksperimenta moglo da se dodje so saznanja o temama koje su posebno važne za protivnike osnovne plate, a to su: inovativnost i preduzetništvo. Možda će, navodi on, primaoci plate biti hrabriji u odlukama, na primer o pokretanju sopstvenog biznisa ili promeni posla.\nMoto pilot projekta glasi – „Želimo da znamo“. Mihael Bomejer iz udruženja „Moja osnovna plata“ priznaje da ga očekivanja od rezultata projekta čine nervoznim. „Naravno, u ovom projektu može i da se pokaže da osnovna plata nema efekat kakav mi očekujemo“, kaže Bomejer u videu na veb-stranici projekta.\n„Naša studija neće rešiti sva pitanja vezana za osnovni dohodak“, priznaje Jirgen Šup. Ali ipak se raduje odgovorima na ključno pitanje – Šta novac radi s ljudima, kao uzbudljivo naučno pitanje za koje nema pouzdanih studija nigde u svetu.


Košarkaši Spartaka poraženi u Pančevu (89:71) | (Vesti - 13. 03. 2015) Subotica.com\nKošarkaši Spartaka poraženi u Pančevu (89:71)\n13.03.2015. u 22:16h\nU pretposlednjem kolu Prve lige Srbije košarkaši Spartaka poraženi su večeras u Pančevu od ekipe Tamiša rezultatom 89:71. Bez obzira na poraz ekipa Predraga Borilovića obezbedila je opstanak u ovom rangu. U poslednjem kolu u Suboticu dolazi ekipa Vršca.\nKošarkaši Spartaka poraženi su na gostovanju u Pančevu od domaće ekipe Tamiša rezultatom 89:71.\nOdlično je Spartak odigrao prvo poluvreme, ali u nastvaku kao da je na teren izašla neka druga ekipa koja je bila totalno neprepoznatljiva, koja je uspela od +10 na poluvremenu izgubi meč sa 18 koševa razlike.\nTamiš - Spartak 89:71 (20:26,19:23,27:14,23:8)\nU ekipi Spartaka čak pet igrača bilo je dvocifrenih, ali to nije bilo dovoljno da se pobedi vrlo motivisani Tamiš. U redovima subotičke ekipe najefikasniji je bio Prlja sa 17 poena, Sokolović je postigao 12, dok su Živković, Drakulić i Laketa stali na 11 poena.\nU poslednjoj utakmici ove sezone izabranici Predraga Borilovića ugostiće sastav Vršca. Ovaj meč će za Vršac bili odlučujući u borbi za četvrtu poziciju koja bi ga u slučaju pobede odvela u Superligu, dok je će Spartak pokušati da odigra rasterećeno, za domaću publiku koja je tokom većeg dela sezone pružala značajnu podršku mladoj ekipi.


U Srbiji smanjena stopa smrtnosti od kardiovaskularnih bolesti - Nova ekonomija\nU Srbiji smanjena stopa smrtnosti od ...\nStope smrtnosti za četiri glavne nezarazne bolesti u zemlji više su u odnosu na zemlje EU i Evropskog regiona Svetske zdravstvene organizacije (SZO), ali su pokazatelji za glavne uzroke umiranja od nezaraznih bolesti smanjeni tokom proteklih godina, najviše za bolesti kardiovaskularnog sistema.\nPostoje dokazi da bi se do 80 odsto bolesti srca, infarkta i dijabetesa tipa 2, kao i više od trećine slučajeva obolelelih od karcinoma, mogli sprečiti eliminisanjem čestih faktora rizika, kao što su konzumiranje duvana, nezdrava ishrana, fizička neaktivnost i štetna upotreba alkohola.\nŽofija Pustai, predstavnica SZO i šefica Kancelarije u Srbiji, objašnjava za portal Danas da će SZO nastaviti da pruža podršku Srbiji da dostigne planirane ciljeve održivog razvoja u 2019. godini i to kroz sprovođenje javno-zdravstvenih programa.\nOna navodi i šta znači i zašto je važan koncept univerzalne pokrivenosti zdravstvenom zaštitom koji promoviše SZO.\n"Univerzalna pokrivenost zdravstvenom zaštitom je jednostavan koncept, što znači da su kvalitetne zdravstvene usluge dostupne svima, na mestu i u vreme kada su im potrebne, bez prolaženja kroz finansijske teškoće. Ona je ključna za postizanje boljeg zdravlja i blagostanja za sve ljude. To podrazumeva prevenciju bolesti, unapređenje zdravlja i lečenje kako zaraznih, tako i nezaraznih bolesti, uz istovremeno osiguranje da pojedinci ne odu u siromaštvo zbog visokih troškova lečenja. U pitanju je osnovno ljudsko pravo, vizija na kojoj Svetska zdravstvena organizacija radi u partnerstvu sa državama članicama, još od svog osnivanja pre 70 godina" – ocenjuje Pustai.\nPrema njeniom rečima, kvalitetne zdravstvene usluge, koje uključuju i usluge mentalnog zdravlja, treba da budu dostupne svima i svuda. To, dodaje, znači da bez obzira na pol, rasu, religijsko opredeljenje, seksualnu orijentaciju, starost, invaliditet, državljanstvo, nećete ostati bez pružene zdravstvene usluge koja vam je u tom trenutku potrebna.\n"Nažalost, svake godine u svetu 100 miliona ljudi se dovodi u siromaštvo jer zdravstvena zaštita košta mnogo više nego što oni mogu sebi da priušte. Niko ne sme da bude doveden u situaciju da bira između dobrog zdravlja i drugih životnih potreba. Put do ostvarenja principa univerzalne pokrivenosti zdravstvenom zaštitom jedinstven je za svaku zemlju. Snažno liderstvo u pogledu političke posvećenosti zdravlju kao ključnom prioritetu i uključivanje zajednice u ovaj problem, od suštinskog su značaja u osiguranju da svi ljudi dobiju zdravstvenu zaštitu koja im je potrebna. Zdravlje je naše najveće blago" – objašnjava naša sagovornica iz SZO.\nU Srbiji, prema podacima iz Nacionalnog zdravstvenog računa, lični izdaci za zdravstvene usluge (direktno plaćanje građana za usluge zdravstvene zaštite) iznosili su 41 odsto tokom 2016. godine. S druge strane, ukupni rashodi za zdravstvo neprestano su rasli tokom protekle decenije.\nMeđutim, u istom periodu ukupni rashodi za prevenciju i javno-zdravstvene usluge rasli su sporijim tempom od onih u oblasti zdravstva, što je dovelo do procentualnog pada izdvajanja za prevenciju.\nVIDEO Građani Srbije među deset najstarijih u E...\nStudentkinja ekonomije nagrađena za rad o prime...\nDirektorka Batut-a: Srbija napredovala na rang ...


Izbor Dunje Mijatović za komesara za ljudska prava Vijeća Evrope – Embassy of Bosnia and Herzegovina – Ambasada/Veleposlanstvo Bosne i Hercegovine\nIzbor Dunje Mijatović za komesara za ljudska prava Vijeća EvropeJosipa Iris2018-11-19T14:54:04+01:00\nIzbor Dunje Mijatović za komesara za ljudska prava Vijeća Evrope\nNa plenarnom zasjedanju Parlamentarne Skupštine Vijeća Evrope održanom u srijedu 24. januara 2018. godine u Strazburu, predstavnik Bosne i Hercegovine Dunja Mijatović je većinom glasova poslanika izabrana za komesara za ljudska prava Vijeća Evrope. Dunja Mijatović je u drugom krugu izbora pobijedila kandidata Francuske Pierre-Yves Le Borgn sa 107 prema 103 glasa.\nRiječ je o jednoj od najznačajnijih pozicija u evropskim institucijama, koju do sada nikada nije obavljala žena, niti predstavnik neke zemlje nečlanice Evropske unije.\nOva velika pobjeda predstavlja izuzetnu promociju BiH na međunarodnom planu, kao i priznanje izuzetnog dosadašnjeg rada Dunje Mijatović u domenu zaštite ljudskih prava.\nIzbor Dunje Mijatović predstavlja rezultat izuzetnog angažmana Ministarstva vanjskih poslova BiH, koje je pozivajući se na relevantnu odluku Predsjedništva BiH, u proteklom periodu putem diplomatsko-konzularnih predstavništava BiH u zemljama članicama Vijeća Evrope vodilo intenzivnu diplomatsku aktivnost.\nMijatović je obavljala dosad funkciju direktorice Sektora za emitovanje od 2001. godine. Od 1998. godine je radila u Nezavisnoj komisiji za medije – IMC, kao šef Odjeljenja za programske standarde i prigovore. Magistrica je evropskih studija (diploma Univerziteta u Sarajevu, Univerziteta u Bolonji i Londonske škole za ekonomiju), a magistrirala je o temi “Internet i sloboda izražavanja”.\nMijatović je od 2005. godine predsjedavala i radnom grupom eksperata Vijeća Evrope za slobodu izražavanja i pristup informacijama u vremenu krize (MM-S-IC). Ova grupa je uspostavljena u okviru Nadzornog komiteta za masmedije (CDMC) Vijeća Evrope. Dunja Mijatović bila je do 2016. godine i predstavnica Organizacije za evropsku sigurnost i saradnju (OSCE) za slobodu medija.


Vesti, 24.09.2010, 01:50 AM\nFinalna verzija novog Microsoft-ovog browser-a, Internet Explorer 9, će zahtevati od Windows 7 korisnika da imaju još uvek neobjavljeni Service Pack 1 (SP1), potvrdili su iz kompanije.\nDa bi preuzeli finalnu verziju IE9, i korisnici Windows Vista će biti uslovljeni prethodnim instaliranjem SP2.\nMicrosoft još uvek nije precizirao datum objavljivanja Service Pack 1 za Windows 7, kao ni za IE9, ali se očekuje da će se to dogoditi u prvoj polovini iduće godine. Finalne verzije oba softverska proizvoda verovatno će biti objavljene istovremeno ili ubrzo jedna za drugom.\nBeta verzija IE9 objavljena je 15. septembra. Da bi je korisnici instalirali na računaru, moraju imati instalirana četiri objavljena ažuriranja za Windows 7 - dva koja je kompanija objavila u junu, i još dva iz avgusta koji su ispravili postojeće bagove koji se pre svega tiču grafike.\nIz Microsoft-a tvrde da SP1 za Windows 7, za razliku od SP2 za Windows XP koji je objavljen 2004. godine, neće doneti ništa revolucionarno, osim prethodno već objavljenih zakrpa za bezbednosne propuste i druge bagove. Novih funkcija u SP1 za Windows 7 neće biti.\nNije prvi put da Microsoft uslovljava korišćenje IE9. Korisnicima devet godina starog i još uvek veoma korišćenog OS Windows XP novi browser nije dostupan. Na ovaj način, Microsoft pokušava da natera korisnike, a pre svega poslovne korisnike, da pređu na novi operativni sistem, ne bi li povećao prihode na račun njega i povezanih proizvoda kakvi su Windows Server 2008 R2 i SharePoint 2010.\nIz kompanije kažu da će IE9 uključivati i pomoćne programe koji će sprečiti Windows Update da automatski download-uje i instalira novi browser, kao što je to učinio i objavljujući IE8 2009. godine i IE7 2006. godine.


GORENJE samostalni kombinovani frižider RK4171ANW - Idealno.rs\nPočetna / Bela tehnika / Frižideri / Frižideri sa zamrzivačem / GORENJE samostalni kombinovani frižider RK4171ANW\nNeto zapremina frižidera (u l) 68 l\nNeto zapremina zamrzivača (u l) 205 l\nŠirina (u cm) 57.5 cm\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za GORENJE samostalni kombinovani frižider RK4171ANW i izberi najbolju. Frižideri sa zamrzivačem iz kategorije Frižideri je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda GORENJE RK4171ANW i vidi da li ti odgovara ili pogledaj druge proizvode brenda GORENJE. Opis i tehnički podaci proizvoda GORENJE RK4171ANW se mogu razlikovati od onih u internet prodavnici u kojoj obavljaš kupovinu. GORENJE samostalni kombinovani frižider RK4171ANW je dostupan u prodavnici ComTrade Shop, Cool Shop, DS Market, eKupi, Elbraco, Eurotehna, Gigatron, Gorenje, Grappolo group, Home plus, Jakov Sistem, Kliklak Racunari, PCpractic, tandem-tandem, Tehnomanija, Tehnoring, vmelektronik po ceni, koja je navedena pored svakog prodavca u meniju "Prodavnice".\nGarantne uslove za GORENJE samostalni kombinovani frižider RK4171ANW proveri u prodavnici u kojoj nameravaš da obaviš kupovinu. Slika za GORENJE RK4171ANW je simbolična, zato se pre kupovine u prodavnici uveri da je proizvod isti.\n28.802,00 din + troškovi dostave\nod 32.499,00 DIN


BTC $60.411 -3,41%\nETH $3.948 -3,35%\nXRP $1,08 -1,76%\nDOGE $0,24 -0,14%\nBritanski blokčein startap je osigurao 3 miliona funti prodajom tokenizovanih akcija na platformi za trgovanje akcijama Londonske berze Turquoise.\nBlokčein startap iz Velike Britanije 2030.io prikupio je 3,9 miliona dolara putem platforme u vlasništvu Londonske berze (LSE), prema saopštenju za medije podeljenim sa Cointelegraph-om 15. aprila.\nPoznat kao dvadeset trideset ili 20|30, startap je, kako se izveštava, obezbedio 3 miliona britanskih funti (GBP) tako što je prodao tokenizovanih akcija na LSE-ovoj platformi za trgovanje kapitalom, Turquoise.\nU julu 2018. godine, 20|30 je postala jedna od 29 firmi koje je odobrila Uprave za kontrolu i nadzor finansijskog sektora (FCA) da bi započela testiranje regulatornog sandboksa. Sa odobrenjem FCA-e, 20|30 je postao ovlašćena za izdavanje tokena na itirijum (ETH) blokčeinu, a firma je najavila da će LSE-ova Turquoise biti prva platforma za probnu prodaju njihovih tokeniziranih akcija.\nPrema nedavnom izveštaju, proba je uspešno sprovedena, koristeći "pravi gotovinski novac". Tomer Sofinzon, suosnivač dvadeset trideset i glavni službenik za procenu rizika, rekao je da kompanija dalje planira da ponudi sekundarne transfere i stvori nove načine za privatna ulaganja i javna tržišta.\nNedavno je nacionalni parlament Tajlanda zvanično odobrila izdavanje tokenizovanih hartija od vrednosti na blokčeinu, a vlada planira izmene i dopune Zakon o hartijama od vrednosti i berzama sa relevantnim zakonima u 2019. godini.


BIRODI: Istraživanja javnog mnjenja u funkciji proizvodnje apstinencije kod birača! | Biro za društvena istraživanja\nBIRODI: Istraživanja javnog mnjenja u funkciji proizvodnje apstinencije kod birača!\nPolazeći do stava da su istraživanja javnog mnjenja instrument fer i poštenih izbornog procesa, odnosno izbornog dijaloga (izborne deliberacije), njihova zloupotreba je akt protiv demokratije!\nBiro za društvena istraživanja ukazuje da u Srbiji postoji fenomen merenja cenzurisane sliku javnog mnjenja u Srbiji.\nAgencije za istraživanje javnog mnjenja pri prikazivanju nalaza o rejtingu stranka i političara ne ukazuje medijsku zastupljenost aktera koji su predmet istraživanja javnog mnjenja. Svakoga ko se bavi istraživanjima javnog mnjenja zna da stav ima tri elementa: kognitivni (količine informacije), emotivni i kognitivni (interesne). Medijska (ne)zastupljenost, odnosno negativno predstavljanje opozcije, koja se ne retko svodi na etiketiranje, ima za cilj da kontrolom pre svega kognitivnog (uskraćivanjem informacija o opoziciji), ali i emotivnog (negativnim prikazivanjem opozicije) elementa, izazove apstinenciju kod dela biračkog tela koje ne bi na izborims glasalo za vladajuću stranku i njenog predsednika.\nZnači, u fokusu ove “operacije” nisu (samo) političke stranke iz opozcije, već birači koji ne bi glasali za SNS i njenog predsednika, a koji se na ovaj način “teraju” u apstinenciju. Operacija ovde ne staje. Medijske odmazde koje se vode i protiv javnih ličnosti, stručnjaka i NVO aktivista zbog iskazanih analitičkih i kritičkih stavove o vlasti imaju cilj da zaplaše građane, odnosno uruše javno mjenjene i spremnost građana da u anketama slobodno saopšte šta misle, a bez čega nema valjnog istraživanja javnog mnjenja.\nNapred navedeno im za cilj “obari” izalznost na izborima onih koji ne bi glasali za stranke vlasti. Tako usled polovične izlaznosti realna podrška SNS od 25% do 30% se pretvara u podršku od 50% i više. Apelujemo da se prestane sa praksom predstavljanja neprecizne slike javnog mnjenja, koja je plod medijske kontrole pre svega nad televizija sa nacionalnim frekvencijama koje su u preko 60% izvor informisanja o politici, trend na koji od od 2016. godine ukazuje ODIHR-a.\nZa kraj, ovakvim pristuputom merenju i saopštavanju rezultata javnog mnjenja čini se poguban uticaj po demokratiju u Srbiji, jer sprečava partijski pluralizam bez kojeg nema izbora.\nadmin @ 10.01.2021\nBIRODI: Izbori predsednice i zamenika predsednika Saveta REM-a izvršeni po neusklađenim aktima REM-a sa Zakonom o elektronskim medijima!\nNačin prezentacije istraživanja javnog mnjenja doprinosi apstinenciji birača i nepreciznoj slici javnog mnjenja!


Kongo: Oko 50 osuđenih na smrt zbog egzekucija eksperata UN\nTanjug 29. januara 2022. 22:48\nDAKAR – Oko 50 ljudi osuđeno je danas na smrtne kazne u Demokratskoj Republici Kongo zbog povezanosti sa ubistvima eksperata UN Zaide Katalan i Majkla Šarpina 2017. godine, saopštila je grupa za ljudska prava koja prati suđenje.\nJedan lokalni službenik za imigraciju bio je među onima koji su osuđeni na smrt, dok je jedan pukovnik vojske osuđen na 10 godina zatvora, rekao je Tomas Fesi, viši istraživač Hjuman rajts voča za Kongo, prenosi Rojters.\nU toj zemlji se od 2003. godine sprovodi moratorijum na smrtnu kaznu, tako da će osuđeni služiti doživotne kazne zatvora, navodi britanska agencija.\nMeđutim, Fesi i Katalonova sestra su izjavili da su istražitelji ignorisali potencijalnu umešanost viših zvaničnika i da suđenje nije otkrilo istinu.\nKatalonac, Šveđanin i Amerikanac Šarp, istraživali su nasilje vladinih snaga i milicije u centralnom regionu Kasai u martu 2017. godine kada su ih naoružani ljudi zaustavili na putu, odveli u polje i pogubili.\nZvaničnici Konga su za ubistva okrivili pripadnike milicije Kamuina Nsapu i u početku su poricali da su u pogubljenja umešani državni agenti, ali su kasnije uhapsili pukovnika i još nekoliko zvaničnika uz optužbu da su sarađivali sa pobunjenicima.


Bošnjaci i Hrvati smislili NOVI MODEL izbora članova Predsedništva, SDS PROTIV - Semberske\nDate: Septembar 19, 2017\nIndirektan izbor članova Predsedništva BiH nova je ponuda bošnjačkih i hrvatskih stranaka za izmene Izbornog zakona BiH\nZa predlog po kome bi se članovi Predsednišva BiH, umesto direktno na izborima birali u Parlamentu BiH, za sada načelno postoji podrška HDZ i SDA, s tim da najjača bošnjačka stranka traži da se takvo rešenje primeni i za izbor srpskog člana Predsedništva BiH.\n– SDA je spremna da razgovara o izboru članova Predsedništva u državnom Parlamentu, ali sva tri člana Predsedništva BiH – ističe potpredsednik SDA Šefik Džaferović.\nTakvoj ideji, međutim, nisu skloni u partijama u Srpskoj. Strankama iz Federacije prepuštaju mogućnost da se hrvatski i bošnjački član Predsedništva biraju u parlamentu, ali da se za RS zadrži postojeće rešenje.\n– Nije problem da se stranke iz Federacije BiH dogovore da to bude indirektno. Što se tiče našeg stava, još nismo uključeni u razgovore, pa ne bih mogao da kažem da li postoji politička volja da se i u RS nezavisno od toga bira indirektno. Izbor na indirektan način umanjuje snagu tako izabranih članova Predsedništva BiH – kaže član kolegijuma Predstavničkog doma i poslanik SDS u parlamentu BiH Mladen Bosić.\nFoto: S Pasalic / RAS Srbija Mladen Bosić\nDodaje da je pesimista da će Izborni zakon BiH pretrpeti izmene narednih meseci, jer je evidentno da se oko tog zakona predlažu rešenja za koja se unapred zna da su neprihvatljiva za drugu stranu.\n– Međutim, ako se bošnjačke i hrvatske stranke dogovore da posredno biraju članove Predsedništva BiH, što i jeste najjednostavnije, možda postoji neki tračak nade da se uđe regularno u sledeće izbore. Ako se to ne desi, to će biti jedna od najvećih političkih kriza od Dejtonskog sporazuma – smatra Bosić.\nU SNSD navode da nemaju ništa protiv da se partneri u FBiH dogovore oko indirektnog izbora svojih članova Predsedništva BiH, podsećajući da bi to onda bilo asimetrično u odnosu na RS.\n– Ako se može usaglasiti u Izbornom zakonu da u jednom entitetu bude izbor na jedan način, a u drugom, na drugi, mi iz RS nemamo ništa protiv toga. Ali, nećemo prihvatiti indirektno biranje u RS, već želimo direktan izbor člana Predsedništva BiH. Ništa nije zakovano, jer imamo situaciju da se različito biraju i predsednici entiteta – kaže poslanik SNSD Milica Marković.\nU PDP su takođe odbacili mogućnost promena Izbornog zakona prema kojima bi članovi Predsedništva BiH bili birani u parlamentu, ocenjujući da je to protivno interesima RS.\nU proceduri predlog HNS\nPredsedavajuća PD i poslanik HDZ Borjana Krišto očekuje da bi predlog HNS oko izmena Izbornog zakona BiH, koji je usvojio Dom naroda BiH, mogao da se u PD nađe na sednici u oktobru.\n– Dom naroda je sada predlagač i čim nam stigne taj materijal to je obavezna tačka. Ako ne bude na sednici 20. septembra, naredna sednica je u oktobru i onda bi trebalo da bude na dnevnom redu – rekla je Krišto.\nPrevious : BANjA DVOROVI nema podršku ministarstava i Fonda zdravstva\nNext : Danas je praznik čuda Svetog arhangela Mihaila, uradite ovo za zdravlje


Crvena zvezda treći put pobednik Super Kupa Srbije\nSENIORI – III SUPER KUP SRBIJE 2013.\nOdbojkaši Crvene zvezde osvojili su treći put uzastopno titulu pobednika Super Kupa Srbije. Crvena zvezda je večeras u Beogradu, u meču III Super Kupa Srbije 2013. savladala je Radnički iz Kragujevca sa 3:2, po setovima 25:21, 25:23, 21:25, 21:25 i 15:7, posle 129 minuta igre.\nUtakmicu u dvorani Šumice posmatralo je 250 gledalaca, a sudili su Ivan Lazarević i Boris Kolarević.\nPre početka utakmice Ana Avramović, generalni sekretar Crvene zvezde, predala je nagrade Filipu Stoiloviću, Vuku Milutinoviću, Lazaru Koprivici, Dušanu Petkoviću, Tomislavu Kukanjcu i Laslu Lukaču, reprezentativcima i članovima stručnog štaba Srbije koji su osvojili srebrne medalje na Svetskom prvenstvu za igrače do 23 godine u Brazilu.\nIZJAVA DUŠANA PETKOVIĆA\nIZJAVA MARKA MAKSIMOVIĆA\nIZJAVA DUŠKA NIKOLIĆA\nIZJAVA DEJANA MATIĆA\nIZJAVA LAZARA KOPRIVICE\nAleksandar Boričić, predsednik OSS, predao je Dušanu Petkoviću, kapitenu Crvene zvezda, pehar namenjen pobedniku III Super Kupa Srbije 2013.\nSnežana Sparić, direktor sektora za razvoj Kompanije Wiener Stadtische osiguranje, i Nenad Golijanin, prvi potpredsednik OSS, predali su specijalne plakete „Super Kupa Srbije“ igračima i članovima stručnog štaba Crvene zvezde, pobednicima III Super Kupa Srbije 2013.\nSlobodan Milošević, generalni sekretar OSS, i Igor Kolaković, prvi trener seniora Srbije, predali su specijalne plakete „Super Kupa Srbije“ igračima i članovima stručnog štaba Radničkog iz Kragujevca, finalistima III Super Kupa Srbije 2013.\nSnežana Sparić, direktor sektora za razvoj Kompanije Wiener Stadtische osiguranje, predala je specijalne plakete službenim licima III Super Kupa Srbije.\nCrvena zvezda je do sada jedini, trostruki pobednik Super Kupa Srbije. Odbojkaši Crvene zvezde su pobednici I Super Kupa Srbije, pošto su 04. oktobra 2011. u Beogradu savladali Partizan Termoelektro sa 3:2 (25:17, 23:25, 25:21, 14:25, 21:19). Takođe 04. oktobra, ali 2012, Crvena zvezda je osvojila drugi put titulu pobednika Super Kupa Srbije, pošto je u Beogradu pobedila Vojvodinu NS Seme sa 3:0 (25:16, 25:22, 25:20).


Od tribina do nacionalnog bića - Univerzitet - ko je ko među studentskim organizacijama - Nedeljnik Vreme\nDa li vam nešto znači kada čujete Savez studenata, Studentska unija, Otpor, Studentski parlament? Znate li čime se bave\nAkademski građani uvek su bili veoma aktivni, u poslednjih desetak godina, čini se, najviše. A i broj studentskih organizacija znatno se uvećao. Pored sopstvenih problema, kao napredni mladi ljudi studenti su se zalagali (i dalje se zalažu) i za rešavanje važnih društvenih pitanja. Protokolom o saradnji, koji je Ministarstvo prosvete u leto 2001. godine potpisalo sa predstavnicima Studentske unije Srbije, Otpora i Saveza studenata, prekinuta je višegodišnja praksa bivšeg režima da priznaje i finansira samo jednu organizaciju, iako je Savez studenata Beograda još uvek, u formalnom smislu, jedino zvanično registrovano studentsko udruženje.\nIvan Rakonjac, predsednik Saveza studenata Beograda (SSB) i student Mašinskog fakulteta, priznaje u razgovoru za "Vreme" da je Savez doskora bio izmanipulisan i zloupotrebljen od strane vlasti koja je na taj način kontrolisala deo studentske populacije. "Međutim, vremena se menjaju i sada je Savez nezavisna organizacija koja ne sledi ničije političke principe."\nMOGUĆNOST IZBORA: Po njegovim rečima, SSB, je decentralizovana organizacija u kojoj svaki lokalni savez ima autonomiju. "Mi smo sindikalna organizacija koja se bori za studentska prava, radimo i studentske kartice, organizujemo brucošijadu, imamo svoj list ‘Student’", kaže Ivan Rakonjac i dodaje da ne postoji evidencija o članstvu.\nIdeja o drugačijem modelu studentskog organizovanja rodila se 1992. godine, osnivanjem prve Studentske unije na Pravnom fakultetu u Beogradu. Ona je bila alternativa i opozicija postojećem Savezu. U novembru 1998. stvara se Studentska unija Srbije (SUS), organizovana kao mreža lokalnih unija. Svoj rad nisu ograničavali samo na fakultet, pa su zbog neslaganja sa režimom često bili izloženi represiji.\n"Mi smo jedina međunarodno priznata studentska organizacija iz Srbije. Ubrzo posle osnivanja primljeni smo u članstvo Evropske studentske unije (ESIB) i od početka je resor za međunarodnu saradnju dobro radio. U 2002. godini imali smo predsedavajućeg ESIB-a, a u 2003. imamo člana Izvršnog odbora", objašnjava za "Vreme" Goran Bogunović, član IO-a i koordinator SUS-a za Beograd, student Fakulteta političkih nauka.\nFinansiraju se projektno i ne dobijaju novac iz budžeta. Jedini izuzetak je finansijska pomoć Vlade Srbije prilikom organizovanja konferencije na Zlatiboru. "Na taj način ljudi se motivišu da pišu projekte jer nemamo stalan izvor prihoda", kaže Bogunović.\nU poslednjih godinu-dve najaktivniji je bio resor za nastavu i nauku koji se bavio reformom univerziteta. Studentska unija Srbije je i inače, trenutno najaktivnija studentska organizacija koja se bavi svim aktuelnim pitanjima akademskog života, organizuje seminare, tribine, razne akcije.\nStudentski protest 1996/97. iznedrio je još nekoliko novih organizacija, koje su u međuvremenu nestale sa scene: Studentska inicijativa, Studentski parlament i Studentski politički klub. Studentska federacija osnovana je 1995. godine i ostala je upamćena po zajedničkim akcijama sa omladinom DOS-a.\nNACIONALNI UNIVERZITET: U oktobru 1998. godine pojavio se studentski pokret Otpor. Milja Jovanović kaže za "Vreme" da su direktan povod za formiranje Otpora bili Zakon o univerzitetu i Zakon o informisanju i da oni nikada nisu bili studentska organizacija, već pokret koji je uvek bio okrenut političkim pitanjima. Ona kaže da su generacijski bliski studentima ali da u saradnju sa Ministarstvom prosvete nisu ušli kao studentska organizacija već kao pokret koji ima jako mnogo aktivista spremnih da se bave tim poslom.\nJoš jedna od organizacija čije aktivnosti nisu usmerene isključivo prema akademcima je i Udruženje studenata "Sveti Justin Filosof" koje su formirali studenti istorije sa Filozofskog fakulteta početkom 2001.godine. Zalažu se za primenu nastavnih i naučnih sadržaja koji će dovesti do "duhovne i kulturne obnove srpskog nacionalnog bića, za nacionalni univerzitet". Izazvali su veliku polemiku u javnosti stavovima izrečenim na "prvom Saboru pravoslavno-nacionalne omladine srpske na Beogradskom univerzitetu posle 1944. godine" u decembru 2001. kada su preporučili da se "saberemo oko ličnosti tri srpska mučenika: Milana Nedića, Dimitrija Ljotića i Dragoljuba Draže Mihailovića."\nSTUDENTI NA INTERNETU: Kao jedna vrsta studentske organizacije decembra 2000. godine pojavio se i veb sajt Infostud. Radi ga pet studenata u pet gradova, uz spoljne saradnike, a jedna od njih, Branislava Gajić kaže:\n"Cilj nam je da pružimo što više informacija koje su ranije bile rezervisane isključivo za one koji su bili vredni pa tražili više ili su bili u studentskim organizacijama pa su na konto toga dobijali informacije. Sada možete samo da odete na Internet."\nMaturantima pružaju informaciju o fakultetima i višim školama, zatim o studentskim centrima, događajima na univerzitetu, radu studentskih organizacija. Na sajtu postoje informacije o studentskim putovanjima seminarima, mahom u inostranstvu, a i ovde. Otkako Infostud radi broj ljudi iz Jugoslavije koji konkuriše i učestvuje na tim seminarima se udvostručio, pa i utrostručio.\nPo najnovijoj verziji predloga Zakona o studentskom organizovanju, koji je u završnoj fazi, vrhovno predstavničko telo biće Studentski parlament. Miloš Milovanović, student prodekan Ekonomskog fakulteta koji je učestovao u izradi Zakona, kaže da on jeste kompleksan ali da se ovim aktom studenti, profesori i pojedini pravnici isuviše dugo bave.\n"Zakon o studentskom organizovanju sada treba da dođe do Ministarstva. Verujem da će on biti pridodat Zakonu o univerzitetu jer nije realno da ga kao samostalnog pregleda Narodna skupština Srbije. Želeo bih da se taj posao što pre završi."


Uništeni bilbordi i reklama SNPa – Vila As\nDanas se predsednik opštine Čajetina Milan Stamatović, obratio medijima povodom učestalih napada i nanošenja štete imovini privatnih lica i političkih partija.\nNaime, tokom noći polomljena je svetleća reklama Srpske narodne partije u Čajetini, a demolirani su i bilbordi ove stranke na Zlatiboru. Tim povodom je predsednik opštine Čajetina i potpredsednik SNP-a rekao:\n“Mi smo u više navrata upozoravali aktiviste Srpske napredne stranke da ne uništavaju imovinu, o tome obaveštavali policiju, ali to nije vredelo. Tokom noći kamenovane su prostorije SNP-a u Čajetini gde je razbijena svetleća reklama, postavljamo pitanje šta će sledeće biti i kome će biti razbijena glava ili uništena imovina. Slučaj je prijavljen policiji i očekujemo reakciju tužilaštva. Ako je ovo model ili pravilo ponašanja u Srbiji, da se ovako na vandalski način u sred dana uništava imovina, postavljamo pitanje da li ćemo preživeti od strane ovih ekstremista i batinaša Srpske napredne stranke.”\nStamatović putem medija apeluje na nadležne institucije i na premijera Vučića da upozore aktiviste po Srbiji, da ne rade ovakve stvari. Konkretno u Čajetini, morali bi se urazumiti i civilizovano prihvatiti izborne rezultate, poručio je predsednik opštine Čajetina.\nOvim povodom, medijima se obratio i Arsen Đurić, direktor Turističke organizacije Zlatibor i predsednik OO Demokratske stranke Srbije u Čajetini rekavši da je ovaj čin narušavanje privatne imovine. Smatra da je takvo ponašanje neprimereno i da je to vandalski čin, iako je u više navrata apelovano, pre svega na aktiviste Sprske napredne stranke čiji aktivisti to i rade.\n“Pretpostavljam da je razlog takvom ponašanju, izuzetno dobar rezultat koji će na lokalnim izborima ostvariti naša koalicija (SNP,DSS,PUPS)”, zaključio je Đurić.


Početak/Društvo/Stigla su pametna stajališta, uskoro kreće postavljanje\nIvana Marković 29. aprila 2020.\nSmart stajališta dopremljena su u Niš, a njihovo postavljanje počeće za desetak dana. Uz to, sva ostala stajališta u gradu vrlo brzo će biti sanirana, zamenjena ili uklonjena – u zavisnosti od stanja.\nKako je i najavljeno, pametna autobuska stajališta stigla su u Niš, a ima ih više od 20. Smart ili pametna stajališta imaju brojne pogodnosti, kažu u Direkciji za izgradnju grada.\n„Imaju svoje sopstveno napajanje, ne treba im električna energija. Imaju svoju rasvetu, bežični internet, mogućnosti su različite. Moći će da se pristupi gradskim aplikacijama, imaju opciju da pokažu vreme dolaska autobusa, prostor za reklame i obaveštenja, kaže za Niške Vesti direktor Direkcije za izgradnju grada Nebojša Lović.\nStigla su pametna stajališta; Foto: Direkcija za izgradnju grada\nSmart stajališta biće postavljena na najfrekventnijim lokacijama, a ima ih 23. Na lokacijama koje imaju više stajališta u nizu, postaviće se po jedno smart stajalište.\n„Stanica u centru, u pravcu ka Niškoj Banji, sastoji se iz puno stajališta u nizu. Tu će biti postavljeno jedno pametno stajalište a sa strane obične nadstrešnice. Sa tog jednog smart stajališta moći će da se koristi internet, rasveta i sve pogodnosti“, rekao je Lović.\nSva stajališta koja su upotrebljiva i nisu oštećena premestiće se na manje frekventne lokacije, ka seoskom području.\n„Postoje stajališta koja su oštećena, ona koja su postavljena pre 20 godina, biće zamenjena onim koja su još uvek dobra. Sva stajališta će svakako imati nadstrešnice“, kaže Nebojša Lović.\nRadiće se sinhronizovano, te će do kraja maja sigurno biti završen sav posao, kažu u Direkciji za izgradnju grada.\n„Nama je potrebno desetak dana da se postave sva nova stajališta. Ali pre toga je potrebno pripremiti novu lokaciju za ona stara, skinuti ih, premestiti njih na nove lokacije, osloboditi prostor, uraditi temelje i onda se postavljaju nova. Firma „PetroSolar“ iz Novog Sada postavlja smart stajališta, a firma „Elmont“ će demontirati postojeća stara i prebaciti na nove lokacije“, rekao je direktor Direkcije.\nOno što jeste važno je da bi uskoro, prema najavama, sva stajališta trebalo da budu po meri putnika.\nDirekcija za igradnju grada maj Neobojša Lović smart pametna stajališta\nUlica Franca Vintera konačno će dobiti asfalt\nKralja Vukašina u novom ruhu – Ponovo je dostupna vozačima\n29. aprila 2020. u 17:44\nJoš nam konjske zaprege ostavljaju balegu ispred tvrđave što turisti i slikaju a oni uvode novu tehnologija na stajalištima. Sve gde moze da se pgrebe neki odbornik za masnu proviziju, a osnovne stvari ne rešavaju.\n1. maja 2020. u 10:50\nSvakako podržavam svaku inovaciju i pored činjenica zloupotreba tendera za kupovinu i ugradnju, ali bi samo pitao, kada će postaviti kante za smeće, barem u centru grada?


Arhitektonska vizualizacija kompanija - visokokvalitetnih arhitektonskih vizualizacija - usluge - BrosisRendering.com\nProfesionalni arhitektonsku vizualizaciju dizajneri i najbolji studio, možete dobiti nisku cenu nego vizualizacija arhitektura visokog kvaliteta, 3d arhitektonskoj, arhitekta dizajn usluge i proverite svoju cenu sa naše kompanije i firme.\nOvaj projekat je dvorana je vrhunski naжi kancelarijski zgradu koja nalazi u USA, Hal ova zgrada ima preko 1000 kvadratnih metara. Kao glavni ulaz za zgrade mora imati dovoljno prostora, multifunkcionalni i navoditi ljude da ugodno. U ovu arhitektonsku vizualizaciju glavni materijal u hodniku zgrade koristi mermer, aluminijum-plastike tabli i zaštita životne sredine farbe za svoje osnovne dekoracija element u kombinaciji sa moderne arhitekture stil koji daju hodnik veoma vrhunski i visoki stil izgleda. Koristili smo AutoCAD, PhotoShop 3DMax, Vray, da bi postigao ovaj efekat u ovom dizajnu arhitekta. Kako vidite BrosisRendering.com učiniće najbolje usluge unutrašnjih poslova nacrta ti sa niskom cenom i visokog kvaliteta, bez obzira na tvoj 3d arhitektonskoj, unutrašnjih poslova nacrta, arhitekture vizualizacija je veliki ili mali. Dobiti tvoj posao počeo danas, da se pravi izbor s profesionalnim unutrašnjih poslova automatsko iscrtavanje kompanija - BrosisRendering.com\nHot Tags: arhitektonsku vizualizaciju arhitektura vizualizacija, 3D arhitektonskoj, arhitekta dizajn kompanija, visokog kvaliteta, profesionalac, usluge, najbolje, firma, studio, dizajneri, cene, niska cena


Sticanje i ukidanje prava na porodičnu penziju - Penzin\nPočetna Magazin Godine Ekonomija Sticanje i ukidanje prava na porodičnu penziju\nSticanje i ukidanje prava na porodičnu penziju\nUkoliko se korisnik porodične penzije zaposli, tj. sklopi bilo koju vrstu ugovora o radu ili ukoliko završi školovanje, isplata porodične penzije se obustavlja.\nSticanje prava na porodičnu penziju i njegovo ukidanje, poslednjih dana je, kako se navodi u prilogu RTV-a, izazvalo neke nedoumice.\nPovodom toga, oglasio se Republički fond za penzijsko i invalidsko osiguranje (PIO fond) objašnjavajući da, ukoliko se korisnik porodične penzije zaposli, tj. sklopi bilo koju vrstu ugovora o radu ili ukoliko završi školovanje, isplata porodične penzije se obustavlja.\nNe pravi se razlika između honorarnog rada, stalnog zaposlenja ili rada na određeno vreme jer se u bazi podataka matične evidencije Fonda sva ta lica registruju kao osiguranici, objašnjava za Tanjug Jelica Timotijević, direktor Sektora za odnose sa javnošću PIO fonda.\n“Za svaki vid angažovanja za koji se isplaćuje ugovorena novčana naknada, bez obzira na vrstu ugovora o radu, obavezna je prijava na osiguranje i plaćanje doprinosa za penzijsko i invalidsko osiguranje.”\n“Uparivanje podataka sa spiskova korisnika penzija i osiguranika se obavlja kroz poseban elektronski program zahvaljujući čemu se automatski evidentiraju lica koja se nalaze na oba spiska, odnosno koji su i korisnici penzije, ali i prijavljeni na osiguranje.”\n“Ovi spiskovi se ažuriraju početkom svakog meseca i sve uočene nepravilnosti nakon uparivanja podataka se odmah prosleđuju filijalama Fonda koje vrše isplate tih porodičnih penzija za pokretanje postupka obustave isplate”, naglašava direktorka Timotijević. Ukoliko se ispostavi da je neko od korisnika primao porodičnu penziju u vreme dok je bio zaposlen, dužan je da PIO fondu vrati sve nezakonito primljene penzije.\nPostoji i veoma mali broj korisnika porodične penzije koji su u radnom odnosu, ali čija je plata manja od 50% od najniže osnove osiguranja zaposlenih. U tom slučaju, njima je, od 2011. godine, omogućeno da zadrže porodičnu penziju.\nPrema podacima iz januara 2014. godine, porodičnu penziju prima 367.199 korisnika.\nTags:brakdecafinansijeisplata penzijepenzijaPIO fondporodicaporodična penzijaposaoudovacudovicaudovištvouslovi za porodičnu penzijuzakon


Nakon pobjede Erdogana očekuje se povratak turskih kupaca u Crnu Goru - CdM\nNakon pobjede Erdogana očekuje se povratak turskih kupaca u Crnu Goru\nInteresovanje stranaca za kupovinu stanova u Crnoj Gori opalo je posljednjih mjeseci, saopštili su predstavnici agencija za nekretnine i vlasnici građevinskih kompanija. Došlo je i do pada interesovanja kupaca iz Turske, prvenstveno zbog nedavno održanih predsjedničkih izbora u toj zemlji i znatnog pada turske lire od početka godine, smatraju u agencijama za nekretnine i građevinskim kompanijama.\n“Na početku godine zabilježeno je pojačano interesovanje turskih građana za kupovinu nekretnina i stanova u Budvi, ali su prije dva mjeseca prestali da kupuju nekretnine”, kazao je Pobjedi menadžer budvanske agencije Gold agent Vladan Stanišić.\nOn smatra da su kupci iz Turske čekali da se završe izbori u toj zemlji.\n“Očekujemo da se ubrzo, nakon ponovne pobjede Redžepa Tajipa Erdogana, poveća interesovanje i potražnja turskih državljana za naše stanove”, rekao je Stanišić, ističući da je interesovanje Rusa za crnogorske nekretnine znatno slabije, ali i da većina Rusa ne prodaje nekretnine u Crnoj Gori koje su ranije kupili.\nVlasnik kompanije Zetagradnja Blagota Radović naveo je da njegova kompanija malo stanova proda stancima.\n“Ima nešto malo Rusa u Baru, a u Podgorici malo Turaka. Od naše ukupne prodaje na kupce iz Turske odnosi se tri do četiri odsto, dok je Rusa još manje i oni su se uglavnom povukli sa našeg tržišta nekretnina”, kazao je Radović.\nOn je naveo da su Turci sa kupovinom stanova u Podgorici počeli u oktobru prošle godine, ali da je primjetno da je posljednjih mjeseci opalo njihovo interesovanje.\n“Razlog mogu biti nedavno održani predsjednički izbori u toj zemlji ili je do pada interesovanja došlo zbog naglog pada turske lire, koja je izgubila skoro polovinu vrijednosti od početka godine”, rekao je Radović.\nDirektorica podgoričke agencije Iva nekretnine, Mira Radović, navela je da kod ove agencije gotovo da nije bilo interesovanja stranaca za kupovinu stanova, osim povremeno iz regiona.\n“Imali smo, ali vrlo rijetko, kupce iz Srbije, BiH i Hrvatske, ali mi strance kao klijente gotovo da nemamo, imamo ih jedino u slučaju zakupa ili kada postoje neka interesovanja za placeve”, kazala je Radović.\nTagovikupci Redžep Tajip Erdogan Turska\n11 Komentara na "Nakon pobjede Erdogana očekuje se povratak turskih kupaca u Crnu Goru"